Hijrah anjur 15 kelas bantu usahawan luas pasaran di TikTok sehingga November

SHAH ALAM: Yayasan Hijrah Selangor (Hijrah) merancang untuk menganjurkan 15 kelas strategi pemasaran di TikTok bagi membantu usahawannya bermula Jun sehingga November.

Pengurus kanan operasinya berkata seramai 600 usahawan dijangka menyertai kelas Strategi Super TikTok yang dijalankan dengan kerjasama Kumpulan Peransang Selangor Berhad (KPS).

“Sejumlah RM300,000 disalurkan bagi menjayakan program berlandaskan pendigitilan melibatkan usahawan Hijrah dan program ini adalah sebahagian daripadanya.

“Usahawan dibantu mempromosi produk mereka di pasaran aplikasi TikTok agar mampu meningkatkan jualan sekali gus menjadikan mereka lebih berdaya saing dalam perniagaan secara fizikal dan juga atas talian,” kata Shaharuddin Yacob ketika dihubungi.

Menurut beliau, usahawan turut dilatik menghasilkan skrip jualan selain video berkualiti tinggi dalam mempromosikan produk jualan mereka sepanjang dua hari kelas berlangsung.

“Pelbagai teknik lain turut dikongsikan antaranya penetapan database produk dan affiliate serta pengenalan teknik kandungan kreatif.

“Cadangan untuk meneruskan program ini bergantung sekiranya platform TikTok ini masih lagi menjadi trend terkini dalam media sosial,” katanya.

Setakat Januari hingga September tahun lalu, seramai 5,795 usahawan menerima manfaat dari tujuh skim pembiayaan perniagaan bernilai RM92.37 juta yang ditawarkan Hijrah.

Hijrah menyediakan dana untuk membangunkan usahawan menerusi pelbagai skim pembiayaan seperti Zero to Hero, Niaga Darul Ehsan (NaDI), Go Digital, i-Lestari, i-Agro, i-Bermusim dan i-Bisnes. – Selangorkini

Authors

Media Variasi

View all posts

Diyana Rahip

View all posts

View all posts

View all posts


Dua suspek kes letupan di Pandan Indah didakwa di mahkamah esok

KUALA LUMPUR: Sepasang suami isteri dipercayai terlibat dalam kes letupan yang mengorbankan seorang pelayan sebuah restoran di Pandan Indah, Ampang, 29 Disember lepas akan dihadapkan ke Mahkamah Ampang di sini, esok.

Ketua Polis Ampang Jaya, ACP Mohamad Farouk Eshak dalam kenyataan hari ini berkata, kedua-dua suspek akan dituduh pada pukul 10 pagi.

Beliau berkata, pasangan suami isteri dari Serdang, Kedah itu akan dituduh mengikut Seksyen 302 Kanun Keseksaan kerana membunuh.

Pada 29 Disember lepas, seorang lelaki tempatan berusia 28 tahun maut akibat kecederaan parah pada bahagian badan dan tangan selepas bungkusan yang ditinggalkan di atas bonet keretanya meletup. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Tanah runtuh: Tapak perkhemahan beroperasi tanpa lesen – Kor Ming

BATANG KALI: Tapak perkhemahan di Father’s Organic Farm yang menjadi lokasi tragedi tanah runtuh, yang setakat ini telah meragut 21 nyawa disahkan beroperasi tanpa lesen.

Menteri Pembangunan Kerajaan Tempatan, Nga Kor Ming ketika mengesahkan perkara itu berkata, tapak perkhemahan tersebut diusahakan tanpa memperoleh lesen kebenaran beroperasi daripada Majlis Daerah Hulu Selangor.

“Mengikut laporan yang saya terima, tapak perkhemahan ini sebenarnya diusahakan tanpa lesen. Ia tidak memperoleh lesen kebenaran untuk beroperasi sebagai tapak perkhemahan. Tidak ada lesen diberikan oleh Majlis Daerah Hulu Selangor.

“Ini adalah satu kesalahan di bawah Akta 133 iaitu Akta Parit dan Bangunan. Sekiranya sabit kesalahan dia (pengusaha) boleh dikenakan hukuman penjara tiga tahun atau denda tidak lebih RM50,000,” katanya kepada pemberita selepas meninjau operasi mencari dan menyelamat (SAR) di kawasan tersebut hari ini.

Setakat 6 petang tadi, angka kematian akibat kejadian itu yang berlaku awal pagi ini kini berjumlah 21 orang dengan 12 lagi masih hilang. Maklumat awal polis menyatakan terdapat 100 orang berada di tapak perkhemahan yang berkemungkinan menjadi mangsa dalam tragedi tersebut.

Dalam pada itu, Kor Ming berkata semua kawasan tapak perkhemahan berisiko tinggi di seluruh negara telah diarahkan ditutup selama tujuh hari berkuat kuasa hari ini.

Beliau berkata semua pihak berkuasa tempatan telah dimaklumkan dengan arahan tersebut dan langkah itu diambil bagi mengelak kejadian yang sama berulang terutamanya ketika negara bakal mengharungi musim angin Monsun Timur Laut yang dijangka bermula esok.

“Semua tapak perkhemahan di tepi sungai, air terjun dan lereng bukit yang mungkin berbahaya akan dikosongkan segera selama tujuh hari. Keadaan ini akan berlangsung sehingga arahan baharu dikeluarkan kerajaan kelak.

“Kita akan terus memantau situasi di tempat kejadian dan juga keadaan cuaca. Kita juga akan bekerjasama dengan Jabatan Meteorologi Malaysia (MetMalaysia) bagi mendapatkan ramalan cuaca dengan lebih tepat,” katanya.

Sementara itu, Menteri di Jabatan Perdana Menteri (Sabah, Sarawak dan Tugas-Tugas Khas) Datuk Armizan Mohd Ali yang ditemui di lokasi kejadian memaklumkan setakat tengah hari tadi seramai 628 anggota penyelamat daripada 16 agensi terlibat dalam operasi SAR yang dijalankan.

Beliau berkata fokus utama operasi SAR adalah bagi mengeluarkan dan menyelamat 12 lagi mangsa yang disyaki tertimbus manakala anggota kesihatan pula menumpukan kepada operasi membantu mereka tercedera.

“Kita juga akan memastikan kebajikan mangsa yang terkorban dengan menyediakan bantuan sepatutnya yang akan diuruskan oleh Agensi Pengurusan Bencana Negara (NADMA) dengan kerjasama jawatankuasa pengurusan bencana di peringkat daerah,” katanya. – BERNAMA


51 tahun Mi MAGGI kuat di hati rakyat Malaysia

KUALA LUMPUR: Mi MAGGI meraikan 51 tahun sejarah bersama rakyat Malaysia menerusi kempen tahunannya ‘MAGGI Sah Malaysia!’ yang dianjurkan sempena Hari Kemerdekaan Malaysia ke-65 serta Hari Malaysia ke-59 baru-baru ini.

Melalui kempen ‘MAGGI Sah Malaysia!’, MAGGI mengambil peluang ini untuk menyampaikan penghargaannya kepada beberapa peniaga yang telah menghasilkan resipi makanan tular mereka dengan penggunan produk Mi MAGGI.

Ketua Pegawai Eksekutif Nestle (M) Berhad, Juan Aranols dalam ucapannya pada acara hari ini juga mengetengahkan budaya makan Malaysia yang berunsurkan produk MAGGI di kedai-kedai makanan yang boleh didapati pada bila-bila masa.

Sementara itu, Pegawai Eksekutif Perniagaan MAGGI, Nestle (M) Berhad, Geetha Balakrishna pula berkata budaya ini adalah salah satu keunikan rakyat Malaysia.

“Ini sememangnya satu keunikan Malaysia, kami boleh makan di mana-mana pada bila-bila masa dari pagi, petang sampai tengah malam, kami rakyat Malaysia memang penggemar makanan MAGGI, lagi-lagi Mi MAGGI.

“Jadi untuk kempen ‘MAGGI Sah Malaysia!’, kami ingin meraikan detik-detik rakyat Malaysia bersama MAGGI bukan sahaja di rumah tetapi juga di kedai makanan terutamanya restoran, warung dan gerai-gerai.

“Satu penghargaan besar bukan sahaja untuk para pengguna tetapi juga untuk pengendali makanan produk kami, terima kasih banyak,” kata Geetha.

Dalam acara sama, MAGGI turut menyampaikan plak penghargaan ‘SAH Malaysia’ kepada 12 usahawan makanan yang terlibat mempromosikan Mi MAGGI dengan resepi viral mereka dalam rancangan ‘Kembara Duniaku’.

Juan dalam ucapannya, meyakinkan orang ramai bahawa kesemua resepi viral 12 usahawan dalam ‘Kembara Duniaku’ ini sangat sedap.

“Ya, ciptaan MAGGI ni memang cemerlang, kreatif, saya sudah rasa, sangat sedap,” katanya.

Geetha pula berharap ramai lagi yang akan dapat menyaksikan rancangan tersebut.

“Saya berharap semua berpeluang untuk menonton rancangan ‘Kembara Duniaku’ bersama MAGGI, bersama Sheila Rusly, Datin Paduka Eina Azman dan MK K-Clique mencari Mi MAGGI yang paling viral dari Pulau Pinang sampai lah ke Johor, dari Pantai Timur sampai ke Sabah,” ujarnya teruja.

MAGGI juga menyampaikan plak perhargaanya kepada Persatuan Pengusaha Restoran Muslim Malaysia (PRESMA) dan Persatuan Pengusaha Restoran India, Malaysia (PRIMAS) sebagai mengiktiraf sumbangan dan usaha mereka.

PRESMA dan PRIMAS telah mengawal selia dan menggiatkan semula perniagaan pengusaha makanan di Malaysia dalam norma baharu dan atas sokongan lama mereka untuk MAGGI oleh ahli mereka yang terdiri daripada lebih 4,500 dan 1,500 usahawan di PRESMA dan PRIMAS masing-masing.

Author

Faridah Amiratul

View all posts

View all posts


Lindungi Palestin, Malaysia perlu desak PBB, OIC keluar resolusi tubuh pasukan khas

KUALA LUMPUR: Malaysia disarankan untuk meningkatkan usaha diplomatik bagi menjuarai isu Palestin menerusi beberapa langkah.

Duta Palestin ke Malaysia, Walid Abu Ali berkata, ia antara lain dengan melakukan desakan ke atas Pertubuhan Bangsa-Bangsa Bersatu (PBB) dan Pertubuhan Kerjasama Islam (OIC), untuk mengeluarkan resolusi bagi penubuhan pasukan perlindungan antarabangsa.

Mengambil kira pengaruh Malaysia di arena antarabangsa, Walid menganggap negara ini berpotensi untuk menyokong resolusi berkenaan, yang bertujuan melindungi penduduk Palestin daripada keganasan berterusan serta pencabulan hak asasi manusia oleh rejim pengganas Israel.

Ketika pertemuannya dengan Speaker Dewan Rakyat, Datuk Seri Johari Abdul dan Menteri Luar, Datuk Seri Zambry Abdul Kadir, Walid berkata, beliau sudah pun menyampaikan permintaan Presiden Palestin, Mahmoud Abbas, yang menggesa masyarakat antarabangsa menyediakan pasukan perlindungan antarabangsa kepada penduduk Palestin.

Bagi mencapai matlamat berkenaan, beliau mencadangkan Malaysia membangkitkan resolusi berkenaan kepada OIC atau PBB, memandangkan pengaruh yang dimiliki Malaysia dapat memberikan impak besar.

“Saya 100 peratus yakin bahawa (kerajaan Malaysia) boleh memainkan peranan, jika diimbas beberapa tahun lalu, Malaysia menaja resolusi di PBB bersama dengan negara lain, New Zealand, Colombia dan Senegal, kita berjaya dengan empat negara… dalam meluluskan resolusi yang memberi manfaat kepada Palestin.

“Untuk menghentikan kemusnahan Israel ke atas penduduk kami, dan mereka berjanji akan mengkajinya. Maka Insya-Allah, dengan mesyuarat OIC, Malaysia akan membawa resolusi ini di hadapan semua 57 negara Islam, atau menerusi Kumpulan ASEAN atau sesuatu yang boleh dilakukan yang amat dihargai, dan (yang) penting boleh membantu penduduk Palestin serta (melegakan) penderitaan mereka,” katanya seperti dilapor Scoop pada Selasa.

Mengulas lanjut, Walid berkata, salah satu elemen penting dalam pendirian Malaysia ialah kurangnya hubungan diplomatik dengan Israel, sehingga ia mengiktiraf secara rasmi penubuhan negara Palestin yang bebas dengan Al-Quds (Baitulmaqdis) sebagai ibu negara.

Walid memuji pendirian ini dan menyatakan harapannya agar Malaysia terus terlibat dalam menangani situasi buruk di Palestin.

Walid turut mengetengahkan gesaan antarabangsa, termasuk gesaan oleh Presiden Palestin dan Perdana Menteri Malaysia, Datuk Seri Anwar Ibrahim pada Perhimpunan Agung PBB pada September lalu.

Di sebalik gesaan penting itu, Walid berkata, komuniti antarabangsa masih belum memberikan tindak balas yang berkesan terhadap krisis berterusan di Gaza.

Sehingga kini, konflik di Gaza mengorbankan lebih 2,300 nyawa dengan hampir 10,000 yang lain mengalami kecederaan.

Walid berkata, dianggarkan setengah juta penduduk Palestin kini tidak mempunyai tempat tinggal selepas kediaman mereka musnah dengan sekolah dan masjid turut dijadikan sasaran.

Malah, katanya, petugas kesihatan turut tidak terlepas dengan sekurang-kurangnya 25 terbunuh dalam keganasan yang berterusan ini.

Walid turut menggesa campur tangan antarabangsa, selain kesal dengan tindak balas perlahan daripada PBB dan OIC.

Mengulas mengenai mesyuarat OIC yang berlangsung pada Rabu, Walid mempersoalkan alasan ia mengambil masa selama hampir dua minggu untuk membincangkan isu Palestin, ketika Gaza berdepan situasi sukar.

Beliau merujuk kepada sejarah penubuhan OIC, berikutan serangan ekstremis ke atas Masjid Al-Aqsa, dan menggesa tindak balas yang lebih efektif daripada organisasi antarabangsa terhadap keadaan kritikal dialami penduduk Palestin.

Pada masa sama, beliau menekankan kepentingan peranan Malaysia dalam menyokong penyelesaian konflik secara aman dan penubuhan pasukan perlindungan antarabangsa.

“Ia adalah permintaan saya kepada Speaker dan Menteri Luar, jika mereka boleh membangkitka resolusi untuk menyediakan penduduk Palestin dengan pasukan perlindungan antarabangsa untuk menghentikan pembunuhan, jenayah dan perlanggaran undang-undang antarabangsa oleh Israel,” katanya.

Author

Fazleen Safina Abd Jamil

View all posts

View all posts


Botol kicap ada ‘ulat’, Sushi King tampil mohon maaf

CYBERJAYA: Restoran makanan Jepun, Sushi King tampil memohon maaf kepada pelanggannya yang mengalami kejadian tidak bersih ketika makan di salah satu cawangan kedainya baru-baru ini.

Menerusi satu kenyataan media, Sushi King menyatakan pihaknya telah mengambil tindakan segera dengan menjalankan siasatan dan memperkukuhkan Prosedur Operasi Standard (SOP) pengendalian makanan serta menjalankan pengurusan latihan pekerja kepada kakitangan mereka.

“Kejadian ini telahpun dilaporkan kepada Kementerian Kesihatan Malaysia (KKM) dan kami sedia bekerjasama dengan pihak berkuasa untuk langkah selanjutnya.

“Kebersihan makanan sentiasa menjadi keutamaan kami. Oleh itu, kami tidak akan berkompromi berhubung perkara ini,” katanya.

Sebelum ini, tular sebuah video memaparkan seorang pelanggan mendapati terdapat ulat dalam botol kicap yang dihidangkan.

Lantaran itu, pelanggan berkenaan memaklumkan pekerja berkaitan hal tersebut namun dia ‘terguris hati’ apabila pekerja di restoran berkenaan seolah-olah memandang tidak puas hati seperti kehadiran ulat itu berpunca daripadanya.

Author

Diyana Rahip

View all posts

View all posts


UEL: Arsenal tewas di tangan PSV Eindhoven 2-0

REKOD cemerlang pasukan The Gunners dalam saingan kumpulan A Liga Juara Europa 2022/2023 lebur setelah tewas 2-0 kepada PSV Eindhoven dalam perlawanan di Philips Stadion, awal pagi tadi.

Kekalahan itu membuatkan rekod Arsenal lebur dengan empat kemenangan sebelum ini serta gagal menjaringkan gol.

Bukan itu sahaja, kekalahan sulung ini menyaksikan Arsenal terlepas peluang untuk layak lebih awal ke pusingan seterusnya selaku juara kumpulan.

Arsenal seperti dijangka dilihat menguasai perlawanan namun barisan penyerang mereka ke pintu gol pasukan tuan rumah dengan hanya merekodkan tiga percubaan tepat.

Pasukan PSV yang kini dikendalikan bekas penyerang Manchester United, Ruud Van Nilstelrooy menjaringkan gol pertama pada minit ke-55 menerusi Joey Veerman yang menyempurnakan hantaran Luuk De Jong sekaligus menewaskan penjaga gol, Aaron Ramsdale.

Ramsdale sekali lagi tertewa selepas gagal untuk menumbuk bola apabila beliau keluar bagi menyelamatkan keadaan susulan sepakan penjuru yang memberikan ruang buat De Jong untuk menanduk masuk bola bagi gol PSV pada minit ke-63.

Meskipun tewas, Arsenal kekal mendahului kumpulan dengan kutipan 12 mata sementara PSV di tangga kedua dengan jumlah 10 mata.

Pasukan kendalian Mikel Arteta hanya memerlukan kemenangan pada perlawanan terakhir di minggu hadapan menentang FC Zurich di Stadium Emirates untuk layak sebagai juara kumpulan manakala PSV pula akan berkunjung ke Norway bertemu FK Bodo/Glimt.

Author

Mohamad Fitri Hazim Hazam

View all posts

View all posts


Kerajaan terima 63,000 rayuan untuk dapatkan peranti bawah PerantiSiswa

KULAI: Kerajaan menerima 63,000 rayuan bagi mendapatkan peranti di bawah Program PerantiSiswa apabila tarikh ditutup 31 Disember tahun lepas, dan 25,000 daripadanya telah diluluskan sehingga kini.

Timbalan Menteri Komunikasi dan Digital, Teo Nie Ching berkata, bakinya sedang diteliti oleh institusi-institusi pengajian tinggi (IPT) terlibat, yang akan mengesahkan sama ada pemohon berkenaan itu berasal daripada kelompok keluarga B40.

“Kementerian Komunikasi dan Digital (KKD) sebagai badan peneraju akan buat pengagihan. Sama ada permohonan diluluskan atau tidak, kita perlu tunggu pengesahan daripada institusi ini,” katanya kepada pemberita ketika ditemui di Sekolah Menengah Kebangsaan Tunku Abdullah Rahman Putra, di sini, hari ini.

Terdahulu, beliau menyampaikan peranti di bawah program itu kepada penerima-penerima PerantiSiswa daripada 13 IPT dan beberapa sekolah di Parlimen Kulai, di sini.

Teo, yang juga Ahli Parlimen Kulai berkata secara keseluruhannya sebanyak 301,737 unit tablet atau 83 peratus daripada 362,016 permohonan telah diluluskan, dan diedarkan sehingga kini.

“Bagi negeri Johor pula, 29,461 permohonan telah diluluskan dan daripada jumlah itu 23,435 unit telah diedarkan kepada mahasiswa yang layak,” katanya.

Sementara itu menjawab satu soalan Teo berkata 13 kes mengenai penjualan peranti oleh penerima dikesan setakat ini, dan kali terakhir pihak kementerian menerima laporan mengenainya adalah pada November lepas.

Program PerantiSiswa merupakan inisiatif kerajaan yang bertujuan membantu proses pembelajaran mahasiswa IPT yang berada dalam kelompok B40. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Tidak faham penjelasan maksud ‘Putrajaya’, Radzi Jidin perlu dihukum

PETALING JAYA: Majlis Setiausaha-Setiausaha Politik Kerajaan Madani dalam mesyuarat pada Rabu sebulat suara membidas tindakan biadap Ahli Parlimen Putrajaya Datuk Dr. Radzi Jidin dan berpendirian bahawa beliau mesti dihukum atas kenyataan jahat yang dibuat terhadap Perdana Menteri pada sesi Penggulungan Usul Kajian Separuh Penggal RMK-12 di Parlimen pada Selasa.

Pengerusinya, Datuk Seri Shamsul Iskandar Mohd Akin berkata, Ahli Parlimen itu juga enggan mematuhi arahan Yang di-Pertua (YDP) Dewan Rakyat di dalam Parlimen sewaktu sesi penggulungan tersebut.

“Yang di-Pertua Dewan Rakyat Tan Sri Johari Abdul telah pun mengikut segala prosedur yang diperuntukkan di dalam Peraturan Mesyuarat Dewan Rakyat apabila Peraturan Mesyuarat 36(6) dibangkitkan berkaitan seorang ahli dewan tidak boleh membuat sangkaan jahat kepada ahli dewan yang lain.

“Beliau telah meminta Perdana Menteri menjelaskan apa yang dimaksudkan dengan ‘Pentadbiran Putrajaya’ dan dimaklumkan ianya merujuk kepada pentadbiran kerajaan terdahulu.

“Jelas, Ahli Parlimen Putrajaya telah tersalah sangka kononnya ‘Putrajaya’ yang dimaksudkan adalah diri beliau. YDP Dewan Rakyat seterusnya telah membuat keputusan menerima penjelasan Perdana Menteri berdasarkan Peraturan 99 iaitu Petua-petua Tuan Yang di-Pertua.

“Sekiranya masih tidak berpuas hati Ahli Parlimen Putrajaya boleh membuat usul namun arahan YDP Dewan Rakyat telah tidak dihiraukan oleh beliau yang telah dikuasai emosi melampau hingga hilang sopan, hancur tatasusila dan mengganggu sesi penggulungan sehingga 20 minit lamanya,” jelasnya melalui satu kenyataan pada Rabu.

Sehubungan dengan itu katanya, Mesyuarat Majlis Setiausaha-Setiausaha Politik Kerajaan Madani dengan itu telah membuat ketetapan untuk meminta Menteri Undang-Undang dan Reformasi Institusi, Datuk Seri Azalina Othman Said, memulakan segala usaha yang perlu bagi menggantung tugas Dr Radzi sebagai pengajaran kepada semua Ahli Parlimen.

“Adalah amat menjengkelkan apabila seorang bekas Menteri Kanan gagal menghayati prinsip Rukun Negara, Kesopanan dan Kesusilaan. Tindakan biadap Dr Radzi Jidin yang ditunjukkan kepada seluruh negara tidak wajar dibiar begitu sahaja,” jelasnya. – Kosmo!

Author

Media Variasi

View all posts

View all posts


MAQIS rampas 210 kg keratan ayam tanpa permit dari Singapura

JOHOR BAHRU: Jabatan Perkhidmatan Kuarantin dan Pemeriksaan Malaysia (MAQIS) Johor merampas keratan ayam sejuk beku seberat 210 kilogram yang cuba diseludup dari Singapura di Kompleks Sultan Abu Bakar (KSAB), Gelang Patah di Iskandar Puteri pada Rabu lepas.

Pengarahnya, Edie Putra Md Yusof berkata, keratan ayam itu ditemukan pegawai penguat kuasa MAQIS di dalam bonet sebuah kereta yang dipandu seorang lelaki tempatan berusia 30-an pada pukul 9 malam.

“Pegawai penguat kuasa menemukan 14 kotak keratan ayam sejuk beku yang cuba dibawa masuk tanpa permit import MAQIS dan Sijil Kesihatan Veterinar menggunakan kenderaan persendirian di laluan import penumpang kereta.

“Hasil dagangan bernilai RM3,580 itu dirampas untuk tindakan lanjut,” katanya menerusi kenyataan di sini hari ini.

Edie Putra berkata, individu itu juga telah dilepaskan pihaknya setelah keterangan diambil.

Menurutnya, sebarang keluaran pertanian yang diimport tanpa permit import MAQIS adalah satu kesalahan di bawah Seksyen 11(1) Akta Perkhidmatan Kuarantin dan Pemeriksaan Malaysia 2011 [Akta 728] dan Seksyen 11(3) Akta yang sama. – BERNAMA

Authors

View all posts

View all posts


Harapan Wilayah Persekutuan buat Loga Bala pada PRU15

KUALA LUMPUR: Banyak perubahan yang dilakukan untuk mengubah nasib golongan miskin rentan ketika Datuk Dr Loga Bala Mohan Jaganathan menjawat jawatan Timbalan Menteri Wilayah Persekutuan.

Loga Bala seorang pemimpin memiliki empati tinggi kepada masyarakat, samada kuasa ada ditangan atau tidak, beliau sentiasa tangkas menyalurkan bantuan dalam misi banjir, kebakaran dan tanah runtuh.

Walaupun Barisan Nasional (BN) kalah pada PRU14, beliau tetap mengeluarkan wang sendiri untuk menyediakan bantuan pelajaran termasuk telefon pintar kepada ramai pelajar di Batu.

Malah, Pengerusi UMNO cawangan Bukit Bintang, Datuk Seri Zainal Rafique turut menyatakan Loga Bala sewajarnya dicalonkan untuk bertanding pada PRU15.

“Beliau seorang pemimpin yang memiliki rekod bersih, dedikasi, rajin dan baik hati, rakyat mudah untuk akses dirinya mendapatkan bantuan.

“Dia gemar membantu golongan memerlukan, B40, lebih bawah dari itu dan sentiasa mendengar apa rakyat mahu,” katanya.

Tambahnya, banyak jasa Loga Bala kepada penjaja, peniaga kecil-kecilan beliau sediakan tempat strategik dan kaedah untuk menambah pendapatan mereka.

“Beliau telah memastikan peruntukan hampir RM20 juta disalurkan untuk menambah baik bandar Little India, Brickfields di mana memberi kemudahan untuk semua acara masyarakat India di tengah-tengah bandar.

“Antara projek rakyat yang diusahakannya adalah pembinaan 1,000 rumah murah bawah RM100,000 untuk golongan miskin

“Projek itu membabitkan sebanyak 300 unit flat di Kampung Pandan, diikuti 500 unit di Sentul and 200 unit di Bukit Kiara,” katanya.

Kurang 24 jam hari penamaan calon pada esok, masih ada harapan agar kepimpinan tertinggi BN untuk memberi peluang kepada Loga Bala

Author

Tun Puteh Wanti

View all posts

View all posts


Ibu bapa boleh tidak hantar anak ke sekolah

PETALING JAYA: Ibu bapa yang risau tentang kesihatan anak-anak mereka ekoran jerebu dibenarkan untuk tidak menghantar anak-anak ke sekolah, namun perlu memaklumkan perkara itu kepada pihak sekolah.

Itu antara 10 garis panduan yang dikeluarkan Kementerian Pendidikan (KPM) hari ini kepada sekolah dan institusi pendidikan di bawah pentadbirannya bagi menghadapi jerebu yang melanda beberapa kawasan di negara ini.

Dalam garis panduan KPM di Twitter itu memberitahu, penutupan sekolah juga perlu segera dilakukan sekiranya bacaan Indeks Pencemaran Udara (IPU) melebihi 200.

Menurutnya, aktiviti di luar bilik darjah yang melibatkan semua murid pula harus dihentikan, manakala aktiviti keramaian atau sukan di luar bangunan disarankan ditangguhkan apabila IPU melebihi 100.

“Jika IPU melebihi 500, semua guru dan kakitangan tidak perlu hadir ke sekolah.

“Guru harus diberi tugasan sewajarnya jika sekolah ditutup. Sekolah hendaklah sentiasa mengikuti perkembangan semasa melalui media massa mengenai cuaca berjerebu di kawasan masing-masing.

“Keputusan pembukaan semula sekolah bergantung kepada bacaan IPU yang kurang daripada 200 dan trend penurunan bacaan,” kata kenyataan itu.

Kenyataan itu memberitahu, murid-murid dinasihatkan memakai pelitup muka serta meminum air dengan kerap dan sekolah hendaklah merujuk murid yang tidak sihat kepada ibu bapa atau penjaga dengan segera.

“Bagaimanapun, semua jenis peperiksaan, termasuk peperiksaan awam akan diteruskan seperti biasa,” ujarnya.

Semua langkah tersebut sejajar dengan misi KPM untuk menyediakan persekitaran pendidikan yang selamat, kondusif dan berkualiti bagi semua komuniti pendidikan di Malaysia. – Kosmo

Authors

Media Variasi

View all posts

Diyana Rahip

View all posts

View all posts

View all posts


PRU15: UMNO mohon bubar Parlimen demi kemaslahatan, masa depan rakyat – Ahmad Zahid

KUALA LUMPUR: UMNO memohon Parlimen dibubarkan ketika kerajaan campuran berada di puncak kuasa demi kemaslahatan dan masa depan rakyat serta negara, kata Presidennya, Datuk Seri Dr Ahmad Zahid Hamidi.

Ahmad Zahid yang juga Pengerusi Barisan Nasional (BN) berkata, ia langkah yang tepat bagi memberi kuasa penentuan kepada rakyat untuk mengembalikan kestabilan dan kemakmuran negara.

Dalam hantaran Facebook rasminya, beliau berkata, UMNO berjiwa besar pada 2020 merestui sebilangan wakil rakyatnya bekerjasama dalam membentuk kerajaan sementara bagi memastikan kelangsungan pentadbiran negara daripada kucar-kacir selepas Kerajaan PH tumbang akibat perebutan kuasa.

“Syukur Alhamdulillah mandat akhirnya dikembalikan kepada rakyat untuk membuat penentuan mutlak pada Pilihan Raya Umum Ke-15 (PRU15),” katanya.

Timbalan Presiden MIC, Datuk Seri M Saravanan menyifatkan pembubaran Parlimen pada hari sebagai laluan kepada masyarakat India untuk menentukan masa hadapan mereka melalui PRU15.

Beliau berkata, hubungan baik MIC dan UMNO dalam BN mampu membuahkan hasil sekali gus menjamin masa depan baik kaum India.

“MIC memang dah lama bersedia untuk PRU15. Saya minta masyarakat India untuk menilai dan memilih calon atau parti politik dengan ketepikan emosi,” katanya.

Sekiranya, PRU15 diadakan pada musim perayaan Deepavali, beliau berkata ia perlu dianggap sebagai peluang untuk membantu rakyat dan bukan menjadikan Deepavali sebagai alasan untuk tidak menjalankan kewajiban.

Manakala Ketua UMNO Bahagian Ketereh, Tan Sri Annuar Musa berkata, selaras dengan amalan demokrasi berparlimen dan raja berperlembagaan, beliau mengajak rakyat Malaysia tunaikan tanggungjawab membentuk sebuah kerajaan yang kuat dan stabil.

Annuar berkata, ia perlu supaya rakyat Malaysia boleh menumpukan sepenuh perhatian dan keupayaan mengharungi cabaran mendatang, membina semula ekonomi dan memacu negara serta kesejahteraan hidup rakyat.

Dalam pada itu, Presiden Parti Gerakan, Datuk Dr Dominic Lau Hoe Chai dalam kenyataan berkata, Gerakan kecewa dengan pengumuman pembubaran Parlimen yang menyebabkan PRU15 mungkin perlu diadakan pada musim tengkujuh.

Beliau berkata, Gerakan menyifatkan PRU15 bukan keutamaan bagi menyelesaikan kemelut politik yang melanda Malaysia ini terutamanya ketika negara bakal berdepan musim tengkujuh namun semua jentera di semua peringkat akar umbi parti dan komponen Perikatan Nasional sudah bersiap sedia menghadapinya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Hanya referendum rakyat, sokong PN boleh pulihkan UMNO – Annuar Musa

CYBERJAYA: Pilihan Raya Negeri (PRN) pada 12 Ogos ini merupakan peluang terakhir untuk ahli dan penyokong UMNO menyelamatkan parti itu, kata Tan Sri Annuar Musa.

Bekas Setiausaha Agung UMNO itu berkata, usaha memulihkan parti terbesar kaum Melayu itu boleh dilakukan menerusi referendum rakyat dan menyatakan sokongan kepada Perikatan Nasional (PN)

Annuar berkata, hanya dengan itu sahaja, UMNO akan menyedari bahawa rakyat menolak parti itu disebabkan kepimpinan Datuk Seri Dr Ahmad Zahid Hamidi.

“Jadi sekarang hanya ada satu ruang, iaitu sekiranya ahli-ahli UMNO bekerjasama menunjukkan isyarat UMNO ditolak oleh rakyat, kesemua sekali kerana Presidennya (Ahmad Zahid).

“Maka itu peluang terbaik untuk memperbaiki UMNO apabila Ahmad Zahid terpaksa akur kepada satu referendum rakyat pada pilihan raya akan datang.

“Dan ini peluang terakhir ahli-ahli UMNO menyelamatkan UMNO dengan menyertai referendum rakyat, walaupun terpaksa melihat UMNO kalah teruk.

“Hanya dengan kekalahan yang teruk, barulah UMNO dapat diselamatkan,” katanya seperti dilapor Astro Awani.

Mengulas lanjut, bekas Ahli Parlimen Ketereh itu berkata, jika UMNO menang dalam PRN ini, parti itu didakwa akan terus menjadi ‘alat’ kepada DAP, manakala Ahmad Zahid pula kekal dengan dasarnya ketika ini.

“DAP makin kukuh dan Ahmad Zahid akan kekal dengan dasar dia sekarang,” tambah Annuar.

Ditanya sama ada beliau masih menyayangi UMNO, Annuar berkata, semua orang Melayu menyayangi parti itu termasuk PAS.

“Tapi PAS tidak pernah nak mematikan UMNO. Kita berjuang seiring dengan UMNO. UMNO ada peranan dia, dan PAS ada peranan dia.

“Bila UMNO lemah, PAS wajib menjadi pengganti. Sekarang PAS mesti mengambil obor-obor yang dicampak oleh UMNO,” katanya lagi.

Mengenai peluang PN di enam negeri, Annuar yakin pengundi Melayu dan bukan Melayu akan bersatu padu di bawah obor sama dengan menyokong PN.

Author

Fazleen Safina Abd Jamil

View all posts

View all posts


Kertas rayuan pengampunan Najib tidak dibawa pada Mesyuarat Lembaga Pengampunan Jumaat lepas

KUALA LUMPUR: Kertas rayuan pengampunan bekas Perdana Menteri, Datuk Seri Najib Tun Razak tidak dapat dibawa pada mesyuarat Lembaga Pengampunan bagi Wilayah-Wilayah Persekutuan Kuala Lumpur, Labuan dan Putrajaya kali ke-59 yang bersidang Jumaat lepas di Istana Negara.

Setiausaha Lembaga Pengampunan bagi Wilayah-Wilayah Persekutuan Kuala Lumpur, Labuan dan Putrajaya, Datuk Seri Khairul Dzaimee Daud berkata, kertas berkenaan akan dipertimbangkan pada masa yang sesuai mengikut perundangan dan peraturan-peraturan yang terpakai.

Beliau yang juga Ketua Pengarah Bahagian Hal Ehwal Undang-Undang (BHEUU) Jabatan Perdana Menteri berkata pada mesyuarat itu, Lembaga Pengampunan tersebut telah mempertimbangkan sebanyak 10 kes rayuan pengampunan di bawah Peraturan 54 dan Peraturan 113 Akta Penjara 2000.

“Mengikut Perkara 42, Perlembagaan Persekutuan, Yang di-Pertuan Agong berkuasa memberi ampun, tunda hukum dan lega hukum berkenaan dengan segala kesalahan yang telah dibicarakan oleh Mahkamah Tentera dan segala kesalahan yang dilakukan di dalam Wilayah Persekutuan Kuala Lumpur, Labuan dan Putrajaya.

“Raja atau Yang di-Pertua Negeri sesuatu negeri pula berkuasa memberi ampun, tunda hukum dan lega hukum berkenaan dengan segala kesalahan lain yang dilakukan di dalam negeri-negeri tersebut,” katanya dalam kenyataan hari ini. – BERNAMA


Sebanyak 17 keluarga di zon kuning Kampung Iboi bakal dipindahkan

BALING: Sejumlah 17 keluarga di Kampung Iboi yang rumah mereka berada di Zon Kuning di kawasan pinggir sungai bakal dipindahkan ke penempatan baharu tidak lama lagi.

Menteri Besar Kedah, Datuk Seri Muhammad Sanusi Md Nor berkata, proses pengambilan tanah membabitkan kos sebanyak RM600,000, bagi tujuan pembinaan rumah di Kampung Bok Bak dekat sini, telah pun selesai.

“Kerajaan negeri telah melunaskan janji kepada penduduk yang terkesan akibat banjir aliran puing di Kampung Iboi, yang mana kesemua 12 keluarga yang rumah mereka musnah telah menerima rumah baharu hari ini.

Bagi Fasa Dua membabitkan 17 keluarga lagi…sikit masa lagi mereka juga akan turut dipindahkan,” katanya pada sidang media selepas Majlis Penyerahan Kunci dan Geran Tanah kepada 12 keluarga mangsa banjir aliran puing Kampung Iboi di Lembaga Kemajuan Wilayah Kedah (KEDA) Kampung Sadek, Kupang dekat sini, hari ini.

Muhammad Sanusi berkata, reka bentuk rumah yang bakal dibina itu sama seperti 12 buah rumah yang telah siap di KEDA Kampung Sadek namun kos pembinaannya dijangka lebih rendah.

“Kos keseluruhan bagi Fasa Pertama ialah sebanyak RM2.1 juta…bagi Fasa Kedua, reka bentuknya sama cuma berbeza dari segi penyediaan infrastruktur…pengambilan tanah di bawah kerajaan negeri sudah siap…manakala dari segi infrastruktur dan bangunan di bawah JKR (Jabatan Kerja Raya).

Ia mengambil masa sembilan bulan untuk menyiapkan rumah Fasa Pertama yang berkeluasan 750 kaki persegi (70 meter persegi) ini…ia terlewat dari jadual sepatutnya disebabkan pembinaan infrastruktur,” katanya.

Sementara itu, seorang mangsa banjir yang menerima rumah berkenaan, Abdul Rahman Said, 71, berkata dia sangat gembira dan bersyukur menerima kunci dan geran tanah daripada kerajaan negeri setelah hampir setahun menunggu.

“Terima kasih kepada Menteri Besar dan juga agensi berkaitan yang banyak membantu mangsa banjir puing tahun lalu sehingga mendapat rumah baharu ini.

Alhamdulillah, kami dapat berpindah sebelum Aidiladha, dapatlah saya menyambut hari raya di sini nanti, jika boleh esok saya sudah mahu berpindah ke sini,” katanya yang kehilangan isteri, seorang anak serta menantu dalam tragedi 4 Julai tahun lepas.

Seorang lagi penerima, pesara tentera, Azizan Mat Isa, 50, berkata, dia bersama anak-anak dan isteri akan berpindah segera di rumah baharu itu bagi membuat persediaan menyambut Aidiladha.

“Saya rasa sedih dengan apa yang berlaku tapi saya tetap bersyukur dapat rumah baharu, sebelum ini saya habiskan wang pencen saya untuk buat rumah baharu di Kampung Iboi, tapi rezeki saya hanya dapat tinggal selama 10 tahun sebelum ia musnah akibat banjir puing.

Sekarang ini saya hanya bekerja di kampung dengan mengambil upah membuat rumah, syukur Alhamdulillah kerana kerajaan banyak membantu kami,” katanya.

Dalam kejadian 4 Julai tahun lepas, tiga sekeluarga termasuklah seorang warga emas yang lumpuh dan seorang ibu hamil empat bulan, maut selepas rumah didiami mereka dihanyutkan air dalam bencana aliran puing. – BERNAMA


Presiden Perkid dedah MAIS tolak permohonan perbaharui tauliah mengajar

KUALA LUMPUR: Majlis Agama Islam Selangor (MAIS) telah menolak permohonan memperbaharui tauliah mengajar negeri, terhadap Presiden Pertubuhan Kebajikan Darul Islah Malaysia (Perkid), Masridzi Sat, baru-baru ini.

Berdasarkan pendedahan surat MAIS bertarikh 13 Disember 2022 di akaun Facebook Presiden Perkid, permohonan itu ditolak tanpa sebarang alasan.

Keputusan itu dibuat berdasarkan Subseksyen 118(3) Enakmen Pentadbiran Agama Islam (Negeri Selangor) 2003 dan Peraturan 13 Peraturan-peraturan Tauliah (Negeri Selangor) 2008 melalui Mesyuarat Jawatankuasa Tauliah MAIS, pada 7 Disember 2022.

Difahamkan, permohonan itu ditolak selepas 14 tahun diberi pentauliahan oleh majlis berkenaan.

Untuk rekod, Masridzi sebelum ini mempertahankan Madrasah Darussolihin yang menjalankan rumah pemulihan tanpa daftar,  pernah ditahan ISA pada 2000.

MEDIA VARIASI sebelum ini melaporkan, mempertahankan laporan isu tahahan secara salah dan memulihkan dengan cara kekerasan oleh sebuah madrasah yang tidak berdaftar, Madrasah Darussolihin di Jalan Kebun, Shah Alam.

Laporan itu dibuat berdasarkan kepentingan awam dan fair reporting setelah menerima laporan polis dan beberapa akuan bersumpah bekas penghuni dari madrasah berkenaan yang menceritakan pengalaman mereka.

Pertubuhan Kebajikan Darussolihin mengemukakan surat tuntutan mohon penjelasan masing-masing kepada wartawan MEDIA VARIASI dan mangsa yang mendakwa didera ala ‘militan’.

Pusat berkenaan bagaimanapun menggugurkan nama madrasah dan kini mengguna pakai nama baharu, iaitu Rumah Pemulihan Darussolihin.

Author

Tun Puteh Wanti

View all posts

View all posts


Diancam ‘Pak Belang’, redah jalan berliku – Guru kongsi pahit getir bertugas di sekolah pendalaman

CYBERJAYA: Sempena sambutan Hari Guru yang disambut pada 16 Mei setiap tahun, seorang guru di Sekolah Kebangsaan Balar (SKB), Gua Musang, Kelantan berkongsi pengalaman yang jarang diketahui umum berhubung cabaran para guru ketika berkhidmat di sekolah kawasan pendalaman.

Ben Zaid atau Mohd Halim Mohamad Zaid, menceritakan kisah di sebalik keseronokan serta kedamaian yang dilihat orang ramai, dia selaku guru sebenarnya harus meredah jalan berbukit-bukau, berlumpur semata-mata untuk mencurahkan ilmu kepada anak murid.

Menurut Ben, adakala kehadiran binatang buas seperti harimau, gajah dan ular cukup meresahkan para guru yang rata-ratanya hanya menggunakan motosikal sebagai pengangkutan utama merempuh perjalanan berpuluh kilometer (KM) di tengah hutan untuk menuju ke sekolah.

“Kami tebalkan hati yang kering ini terus menuju ke destinasi tanpa menoleh ke belakang.

“Siapa sangka sedang kita memandu motosikal ada mata-mata yang memerhati. Pernah sekali terserempak dengan sekumpulan gajah lalu kami berpatah balik.

“Kerap kali melalui kawasan yang hancur kiri kanan jalan di lenyek oleh tubuh besar. Berkali-kali juga laluan kami direntangi ular hitam berkepala merah di tengah jalan.

“Ada juga bekas tapak kaki pelik di kawasan berair dan alur sungai. Najis bergelimpangan dan bertaburan di kawasan laluan kerana itu adalah laluan mereka juga,” tulisnya di Facebook miliknya.

Tambahnya, kisah ngeri yang menjadi igauan buat para guru dan staf apabila bertentang mata dengan seekor harimau dengan dipisahkan oleh pagar sahaja.

“Dua tahun lepas, beberapa ekor harimau berkeliaran di kawasan kampung dan sekolah sehingga ada penduduk yang membina bangsal di atas pokok.

“Seluruh penduduk di ancam ketakutan. Namun, itulah rimba, tempat mereka bermastautin. Ada berbelas ekor lagi si belang namun semuanya sukar dikesan kerana di sini adalah wilayah mereka, kita hanya menumpang lalu.

“Namun, di tarikh keramat ini. Tanggal 16 Mei setiap tahun maka teringatlah saat berdiri tegak dan berlagu ‘Tunai janji tetap kami tunaikan’ kami kikis segala apa yang menghalang di hadapan dan kami rempuh bersama demi hanya untuk satu tujuan,” ujarnya.

Oleh: AIN JAPRI (Pelatih USM)

Author

Media Variasi

View all posts

View all posts


Bintang tenis Ash Barty terima anugerah tertinggi sukan Australia

CANBERRA: Bintang tenis yang telah bersara, Ash Barty, sekali lagi dinobatkan sebagai penerima The Don Award, anugerah kecemerlangan sukan Australia, lapor Xinhua.

Pada acara tahunan Sport Australia Hall of Fame pada Khamis, Barty menjadi individu ketiga yang memenangi anugerah itu yang dinamakan sempena nama pemain kriket handalan Don Bradman.

Selaku pemain nombor satu dunia, Barty pada Januari muncul sebagai anak jati Australia pertama yang menjuarai perseorangan Terbuka Australia sejak 1978.

Kira-kira dua bulan kemudian, juara Grand Slam tiga kali itu mengejutkan dunia sukan tenis dengan mengumumkan persaraannya pada usia 25 tahun.

“Tahun ini pastinya Terbuka Australia paling menyeronokkan saya, keputusan tidak penting, tiada kaitan dengannya. Saya rasa bebas. Saya bermain tanpa memkirkan keputusannya, saya bermain seperti kanak-kanak kecil,” kata Barty pada malam Khamis.

The Don Award dianugerahkan kepada atlet atau pasukan yang paling memberi inspirasi kepada Australia.

Barty yang sebelum ini memenangi anugerah sama pada 2019, menyertai pemenang pingat emas Olimpik Steve Hooker dan Sally Pearson sebagai pemenang berganda. – BERNAMA


‘Puteri bunian dan hulubalangnya’ – Betul ke netizen teka?

CYBERJAYA: Misteri alam bunian sehingga kini masih menjadi tanda tanya dan perdebatan dalam kalangan masyarakat.

Bagaimanapun perkongsian gambar oleh seorang pengamal perubatan Islam dikenali sebagai Md Rosdi Hasan di Facebooknya menjadi perbualan warga net apabila melihat beberapa sosok tubuh manusia di belakang Rosdi.

“Gambar ini diambil ketika saya berada di atas gunung Jerai ketika sedang mencari bunga cenuai untuk dibuat serum.

“Cuba perhatikan betul-betul ada apa yang di sebalik gambar ini pada waktu senja semasa puncak gunung dipenuhi kabus tebal,” tulisnya.

Rata-rata netizen berpendapat bahawa mereka melihat beberapa sosok manusia yang berpakaian seperti orang zaman dahulu.

“Sosok pendekar berpakaian hitam, empat lelaki orang bersila… Sorang lagi perempuan pakaian putih bertudung pun bersila juga… Nampak macam sedang mengaji,” komen netizen.

“Tiga orang lelaki berpakaian Melayu terdahulu serba hitam bertanjak, beserta kain kuning di bahu dan seorang wanita berbaju serba putih,” kongsi netizen.

“Dahlah memang dah kita ni hidup pun berkongsi apa nak dibicarakan lagi …hantu lah tu,” luah netizen.

“Puteri Bunian dan hulubalang-hulubalangnya barangkali,” tulis netizen.

Author

Nurul Ain Japri

View all posts

View all posts


Kerugian penipuan visa Furada cecah RM5 juta setakat Julai

KUALA LUMPUR: Sebanyak 132 laporan polis berhubung kes penipuan pakej menunaikan ibadah haji dan umrah menggunakan visa furada direkodkan setakat Ahad lepas membabitkan kerugian lebih RM5.6 juta.

Setiausaha Polis Malaysia Datuk Noorsiah Mohd Saaduddin berkata laporan yang diterima setakat 31 Julai lepas itu melibatkan 336 orang yang menjadi mangsa penipuan tiga syarikat pelancongan swasta.

Menurutnya Kuala Lumpur mencatatkan bilangan laporan tertinggi iaitu 52 membabitkan kerugian kira-kira RM2.3 juta diikuti Selangor dengan 33 laporan melibatkan kerugian RM966,100.

Sementara itu, 18 laporan melibatkan kerugian kira-kira RM1.2 juta diterima di Pahang manakala tujuh laporan di Johor dengan kerugian RM226,500 dan masing-masing enam laporan diterima di Kelantan dan Perak membabitkan kerugian keseluruhan RM483,000.

“Kedah mempunyai tiga laporan dengan nilai kerugian RM48,000 dan Terengganu dua laporan babitkan kerugian RM76,000 manakala masing-masing satu laporan di Pulau Pinang dan Negeri Sembilan yang melibatkan kerugian RM48,000,” katanya dalam kenyataan hari ini.

Noorsiah berkata 23 kertas siasatan telah dibuka dengan lima daripadanya telah lengkap dan akan dirujuk ke Jabatan Peguam Negara untuk arahan selanjutnya.

Pada 7 Julai lepas, kira-kira 380 bakal jemaah haji yang menggunakan visa furada terkandas di Lapangan Terbang Antarabangsa Kuala Lumpur (KLIA) dipercayai menjadi mangsa penipuan agensi pelancongan swasta. – BERNAMA


Calon Ketua Pembangkang PN seorang yang berwibawa – Wan Fayhsal

KUALA LUMPUR: Ketua Armada Bersatu, Wan Ahmad Fayhsal Wan Ahmad Kamal menjamin bahawa calon Ketua Pembangkang merupakan seorang yang berwibawa.

Ketika ditanya pihak media mengenai calon Ketua Pembangkang, Timbalan Ketua Pemuda Perikatan Nasional itu berkata, calonnya daripada pihak PN sudah ada dan akan diumumkan nanti.

“Itu tunggu pengumuman daripada parti kami, sudah ada, orangnya pun insya-Allah berwibawa dan mendapat persetujuan semua parti komponen PN.

“Saya yakin Ketua Pembangkang ini adalah Ketua Pembangkang yang mampu menawarkan semak dan imbang yang baik kepada kerajaan hari ini,” katanya pada sidang media di hadapan Ibu Pejabat Polis Daerah (IPD) Dang Wangi pada Rabu.

Beliau ketika ditemui pihak media baru sahaja selesai membuat laporan polis terhadap Perdana Menteri, Datuk Seri Anwar Ibrahim atas tuduhan Anwar bahawa dana Pilihan Raya Umum ke-15 (PRU15) PN adalah daripada syarikat judi.

Ahli Parlimen Machang itu juga mengingatkan Anwar untuk bertanya terus Menteri Perdagangan Antarabangsa dan Industri, Tengku Zafrul Abdul Aziz mengenai isu RM600 bilion yang didakwa diseleweng semasa Tan Sri Muhyiddin Yassin menjadi Perdana Menteri.

Katanya hal ini kerana Zafrul merupakan Menteri Kewangan semasa pentadbiran kerajaan di bawah Muhyiddin.

“Jika dia ingin tahu kebenaran perkara itu, dia boleh tanya menterinya, Tengku Zafrul, dia sebahagian daripada Kabinet, dia bertanggungjawab sepanjang tempoh pakej itu sedang dikeluarkan oleh kerajaan.

“Jadi kenapa? Datuk Seri Anwar Ibrahim, anda tahu dia cuba bermain persepsi kepada orang ramai, cuba memburukkan imej kami, bermain politik pada minggu pertama beliau memegang Kabinet, apakah kerajaan jenis ini yang anda harapkan daripada PH?” katanya lagi.

Sementara itu, Wan Ahmad Fayhsal turut menambah bahawa PN tidak akan mengeluarkan senarai daripada mana mereka menerima dana berjumlah RM600 bilion itu.

“Tetapi kita terbuka kalau di dalam Parlimen nanti untuk membahaskan akta berkenaan pendanaan politik, jadi kalau itu adalah perkara utama, silakan.

“Saya sebagai Ahli Parlimen menyahut usaha ini yang sepatutnya diselesaikan semasa zaman Datuk Seri Ismail Sabri, tetapi kita bubar Parlimen jadi tak sempat nak laksanakan perkara itu.

“Tetapi tidak apa, kita tunggulah sesi Parlimen selanjutnya tentang hal ini,” ujar beliau.

Author

Faridah Amiratul

View all posts

View all posts


Tiga bulan terkandas di Madinah gara-gara ‘Imam Mahadi’, rayu bantuan Malaysia

KUALA LUMPUR: Isu rakyat Malaysia terkandas di luar negara kini bukan perkara asing. Jika sebelum ini, negara digemparkan dengan rakyat Malaysia tidak mampu kembali ke tanah air selepas menjadi mangsa sindiket pemerdagangan manusia dan sindiket pekerjaan antarabangsa, kini timbul pula kisah rakyat Malaysia terpedaya dengan kisah ‘Pak Habib’.

Kira-kira 29 mangsa daripada lima keluarga termasuk bayi satu tahun, terkandas di Madinah sejak Julai lalu, selepas diperdaya dengan berita kemunculan Imam Mahadi di padang Arafah.

Rombongan itu diuruskan oleh pemimpin tarekat Al-Naqsyabandiah Al-Khalidiyyah, Habib Shah Firdaus Habib Ahmad.

Masalah mereka timbul selepas Habib Shah Firdaus ditahan kerajaan Arab Saudi dipercayai kerana fahaman bertentangan dengan Islam serta dihantar pulang ke Malaysia.

MEDIA VARIASI berjaya menghubungi rakyat Malaysia yang bekerja di syarikat kawalan kewangan di Jeddah, Muhammad Ismail untuk mengetahui lebih lanjut isu ini.

Beliau merayu mana-mana ahli politik atau pertubuhan bukan kerajaan (NGO) dapat membantu keluarga terbabit.

“Saya sangat berharap ada NGO atau pihak lain yang sudi tampil membantu mereka, kerana mereka sudah terkandas lama sejak tiga bulan lalu.

“Mereka tidak dapat pulang kerana gagal menjelaskan wang denda tinggal lebih masa, selepas terpedaya dengan dakwaan Habib Shah Firdaus kononnya Imam Mahdi akan muncul di Arafah,” katanya.

Muhammad berkata, pada awalnya kesemua mangsa terpaksa tinggal di Masjid Nabawi dan mengharap ehsan wang dan makanan daripada orang ramai yang memberi bantuan.

Bagaimanapun, dilaporkan mereka kini berada sementara di kediaman Konsulat Malaysia di Jeddah.

Mengulas lanjut, katanya, mereka ke sana menggunakan visa pelancongan, yang mana pihak berkuasa tidak akan menahan tetapi perlu membayar denda tinggal lebih masa sebelum dibenarkan pulang.

“Berbeza dengan visa umrah dan haji, jika tinggal lebih masa akan ditangkap pihak berkuasa dan terus dihantar pulang,” katanya.

Justeru, bagi sesiapa yang mahu tampil membantu, boleh hubungi Konsulat Malaysia di Jeddah atau kedutaan Arab di Malaysia.

Dalam perkembangan sama, pemimpin tarekat berkenaan, dipercayai sudah berada di negara ini, sejak 21 Ogos lalu, berdasarkan laporan media pada 8 September 2022.

Namun anehnya, belum ada sebarang perkembangan berhubung status keberadaan pemimpin tarekat terbabit, sehingga kini.

Jabatan Mufti Negeri Sembilan (JMNS) pula menutup pusat pengamalan tarekat Al-Naqsyabandiah Al-Khalidiyyah pimpinan Habib Shah Firdaus yang beroperasi di Kampung Jawa, Labu susulan aduan tarekat terbabit melakukan perbuatan yang bercanggah dengan hukum syarak.

Pertubuhan Kemanusiaan Masyarakat Antarabangsa Malaysia (MHO) dan Pertubuhan Keperihatinan Jenayah Komuniti Malaysia (MCCC) dilaporkan sebelum ini bersetuju menubuhkan Tabung Kemanusiaan, Selamatkan Rakyat Malaysia.

Ia bertujuan bagi membantu menguruskan logistik mangsa selepas diselamatkan sehinggalah melunaskan kompaun tinggal lebih masa kepada imigresen negara terlibat, dan seterusnya berlepas pulang ke tanah air.

Pengumuman penubuhan tabung kemanusiaan itu sebelum ini untuk membantu menguruskan logistik mangsa pemerdagangan manusia sama ada di Laos, Kemboja ataupun Myanmar, yang berjaya melarikan diri sebelum pulang ke negara ini dengan selamat.

Author

Tun Puteh Wanti

View all posts

View all posts


Inter Miami beli pemain pertahanan Sepanyol Jordi Alba

INTER Miami menandatangani pemain pertahanan Sepanyol, Jordi Alba dengan kontrak sepanjang musim Major League Soccer (MLS) 2024 pada Khamis.

“Jordi adalah pemain yang berjaya, dinamik dan berpengalaman yang kami teruja untuk memperolehnya untuk terus memperkuat skuad kami,” kata Ketua Pegawai Bola Sepak dan Pengarah Sukan, Chris Henderson dalam satu kenyataan.

“Dia telah membuktikan selama lebih sedekad bahawa dia adalah salah seorang pemain sayap terbaik dalam sukan ini kerana kemantapan pertahanan dan keupayaannya untuk menyumbang dalam serangan. Kami tahu bahawa dia akan membantu Inter Miami mencapai objektif kelab musim ini dan seterusnya.”

Pemain berusia 34 tahun itu pernah bermain untuk Valencia, Gimnastic dan Barcelona.

Alba membantu Barcelona memenangi enam gelaran La Liga, satu gelaran Liga Juara-Juara UEFA, satu gelaran Piala Dunia Kelab FIFA, tujuh gelaran Copa del Rey dan empat gelaran Supercopa.

Dia menjaringkan 10 gol dalam 93 perlawanannya untuk Sepanyol dan menggondol trofi Kejohanan Eropah UEFA 2012 bersama pasukan kebangsaan. – Anadolu Agency

Author

Taufik Asmady Abdul Aziz

View all posts

View all posts


PN tak sedar dah masuk perangkap PH – Rafizi

SEREMBAN: Perikatan Nasional (PN) didakwa telah masuk ke dalam ‘perangkap’ Pakatan Harapan (PH) apabila Penolong Setiausaha Agung PAS, Mohd Syahir Sulaiman bersetuju untuk mengadakan debat.

Timbalan Presiden PKR, Rafizi Ramli berkata, beliau sudah merancang lama perkara itu iaitu dari awal PH dan Barisan Nasional (BN) mengambil alih kerajaan.

“PN tak sedar yang dia sudah kena perangkap nak masuk pilihan raya ini kerana kemuncak perangkap itu ialah perdebatan,” katanya ketika memberi ceramah pada program Jelajah Madani di Ampangan di sini pada Khamis, lapor Sinar Harian.

Menurut Rafizi, beliau sengaja membiarkan gabungan itu berterusan mengkritik kerajaan kerana apabila tiba waktunya, beliau akan mengumumkan satu persatu apa yang akan dilakukan kerajaan.

“Kita lancar satu demi satu… Jadi biar dia nak maki hamun kata kerajaan tak buat apa atau tak tunai janji kerana bila masuk saja bulan Jun, kita mula umum satu demi satu.

“Ketika itu saya tahu pemimpin PN tahu yang mereka akan ada masalah kerana semua modal selama enam bulan ini tidak boleh digunakan lagi,” katanya.

Rafizi berkata, beliau sudah menjangkakan tidak ada seorang pun pemimpin tertinggi gabungan berkenaan yang berani berdepan Kerajaan Perpaduan untuk membahaskan bagaimana untuk menambah kesejahteraan rakyat.

Malah beliau turut mengakui sengaja mempelawa Mohd Syahir yang disifatkan oleh PAS sebagai teknokrat yang paling cerdik dan beradab dalam parti itu untuk berdebat supaya rakyat boleh menilai.

Selain itu katanya, beliau mahu memberi ruang kepada rakyat untuk menilai pemimpin dan parti politik bagaimana yang boleh diharapkan menjadi kerajaan melalui program debat dianjurkan.

“Sebab itu saya jemput dia (Mohd Syahir) kerana saya nak tunjuk pada rakyat bahawa negara bukan berdepan antara PH-BN lawan PN dalam PRN ini, tapi sebenarnya berdepan satu kumpulan yang gunakan akal dan waras melawan kerajaan membodohkan rakyat untuk dia jadi kerajaan.

“Saya ingat lawan saya watak yang dikatakan paling cerdik, paling teknokrat, bakal Menteri Kewangan dari PAS ini buat persediaan yang lebih dari saya, paling kurang nak pergi berdebat bacalah dulu.

“Tapi apa dia buat? Dia datang bagi pantun,” katanya.

Pada Rabu, Rafizi yang juga Menteri Ekonomi dan Mohd Syahir telah berdebat mengenai hala tuju ekonomi negara melalui satu program debat khas.

Author

Media Variasi

View all posts

View all posts


Selepas aksi tanpa bolos, Kalamullah mahu kekal jersi nombor satu

PETALING JAYA: Penjaga gol, Kalamullah Al-Hafiz Mat Rowi yang berjaya melakukan debut tanpa bolos bersama skuad Harimau Malaya menerusi kemenangan 4-0 ke atas Kemboja pada Jumaat lepas, berazam untuk bekerja keras bagi terus menyarung jersi nombor satu skuad kebangsaan pada aksi-aksi seterusnya.

Beliau yang bakal beraksi bersama Kedah Darul Aman FC pada musim depan mengakui, walaupun bukan tugas mudah untuk terus menjadi pilihan utama, namun pemain berusia 27 tahun kelahiran Pasir Puteh, Kelantan itu, bertekad membuktikan kemampuannya.

“Tanpa bolos dan kemenangan besar dalam debut memberikan semangat kepada saya untuk terus mempamerkan aksi terbaik dan komitmen tinggi sekiranya terus diberi kepercayaan oleh (Ketua Jurulatih) Kim Pan Gon. Banyak yang perlu saya perbaiki seperti tampil lebih tenang dan fokus.

Bukan mudah untuk terus menjadi pilihan utama kerana ada Ahmad Syihan Hazmi Mohamed, Rahadiazli Rahalim dan Muhammad Azri Abdul Ghani yang mempunyai kelebihan masing-masing, jadi kena buktikan kemampuan saya kepada barisan jurulatih,” katanya ketika ditemui pada sesi latihan di Wisma FAM, di sini hari ini.

Dia tidak menafikan  turut berasa gementar apabila menggalas tugas menjaga gawang gol negara buat kali pertama pada perlawanan itu, yang sebelum ini menjadi milik Farizal Marlias, namun semua itu dapat diatasi dengan sokongan padu yang diberikan oleh rakan sepasukan.

Farizal merupakan antara 12 pemain yang tidak dapat menyertai kem latihan kali ini atas beberapa faktor.

Sementara itu, tonggak pertahanan muda Muhammad Azam Azmi Murad, 21, berharap untuk mengekalkan momentum kemenangan dalam satu lagi aksi pemanas badan bertemu Maldives, Rabu ini.

“Semua pemain beraksi dengan sangat baik, dan komunikasi dalam pasukan cukup baik. Insya-Allah kita dapat kekalkan aksi tanpa bolos.

Ini merupakan kali kedua saya mendapat panggilan skuad kebangsaan, kali ini saya lebih memahami taktikal dan cara bermain yang barisan jurulatih mahukan,” katanya.

Skuad Harimau Malaya bakal memulakan kempen Kumpulan B Piala AFF ke atas Myanmar di Yangon pada 21 Disember, diikuti aksi menentang Laos di Bukit Jalil pada 24 Dis, Vietnam di Hanoi (27 Dis) dan menerima kunjungan Singapura di Bukit Jalil (3 Januari).

Skuad Harimau Malaya yang merangkul gelaran juara pada 2010, terkandas di peringkat kumpulan pada edisi lepas di Singapura. – BERNAMA


Kenyataan A Aida ‘bakat boleh asah, paling penting wajah cantik, kacak’ terima kritikan bertalu-talu

KENYATAAN penerbit terkenal, Datuk A Aida sekali lagi menimbulkan perdebatan netizen mengenai mencari pelakon baharu yang mempunyai rupa cantik dan kacak mengatasi bakatnya.

Untuk rekod, A Aida berkata kepada mStar bahawa dia sedang mencari bakal hero dan heroin menerusi sesi uji bakat dalam program Eksplorasi Komuniti Kreatif Keluarga Malaysia.

Katanya, dia mahukan bakat baharu berwajah kacak dan cantik, manakala bakat mereka itu boleh diasah.

Kenyataan tersebut dikritik pelakon, Megat Adli di Twitternya pada Sabtu, yang mempersoalkan mengenai masa depan industri seni Malaysia jika berterusan memilih kualiti seperti itu.

“Jika kita boleh membuang mentaliti ini bahawa ‘bakat tidak penting dan boleh diajar tetapi penampilan adalah segala-galanya’ dan gantikannya dengan ‘saya sedang mencari orang yang berbakat yang sesuai dengan watak itu secara semula jadi’.

“Kita boleh memajukan industri ini beberapa dekad ke hadapan. Dan anda tertanya-tanya mengapa bakat-bakat di Malaysia tidak kira apa bidang pun yang lari dari sini.

“Bagi mereka yang berkata, itu perniagaan industri seni, kita perlu menerimanya, untuk membuat wang. Namakan saya satu filem di mana pelakonnya tidak boleh berlakon dan dibayar melalui pemikiran seperti ini yang menghasilkan jutaan keuntungan. Hanya satu. Saya akan tunggu,” ujar Megat Adli.

Perkongsian Megat Adli itu turut mendapat perhatian beberapa pemain industri seni, seperti pelakon, Susan Lankester.

“Anda tidak boleh ‘mengajar’ seseorang untuk menjadi pelakon sejati, Aida. Bakat itu ada dalam diri. Ia bukan tentang rupa,” kata Susan di Twitternya.

Sementara itu, pelakon Amerul Affendi juga mempersoalkan keberanian A Aida berkata seperti itu.

“Kenapa dia berani bagi pandangan begini? Apa betul ramai akan tengok bila satu-satu cerita dibarisi pelakon yang cantik dan kacak? #TanyaPenontonKita,” kata Amerul.

Kenapa dia berani bagi pandangan begini.?

Apa betul ramai akan tengok bila satu2 cerita di barisi pelakon yang cantik dan kacak?#TanyaPenontonKita pic.twitter.com/mUkG1CkBXM

— #BangsaManusia (@Amerul_Affendi) October 23, 2022

Pengarah, Al Jafree Md Yusop pula mengkritik A Aida secara sarkastik memandangkan penerbit itu ialah Ahli Lembaga Pengarah Perbadanan Kemajuan Filem Nasional Malaysia (FINAS).

“Salah seorang dari Ahli Lembaga Pengarah FINAS cakap ‘bakat boleh diasah, paling penting wajah cantik dan kacak’. Tahniah FINAS! Tidak sia-sia penubuhannya. 40 tahun yang berbaloi. Semakin maju!” katanya.

Salah seorang dari Ahli Lembaga Pengarah Finas cakap "bakat boleh diasah, paling penting wajah cantik dan kacak".

Tahniah Finas!

Tidak sia-sia penubuhannya.

40 tahun yang berbaloi.

Semakin maju!

— Al Jafree Md Yusop (@jafreeyusop) October 23, 2022

Netizen di Twitter juga tidak melepaskan peluang mengulas kenyataan A Aida itu.

“Buat apa panggil uji bakat kalau tak mahu tengok bakat. Panggil sahaja la uji rupa,” kata Dapoq pdot.

Watpe panggil uji bakat kalau takmau tengok bakat. Panggil ja la uji rupa https://t.co/FKzc2pJhQr

— Pdot The Booba Sword Archon Haver (@Dapoq_pdot) October 23, 2022

“Inilah sebabnya filem dan drama malaysia tiada di peringkat antarabangsa,” kata Orange lemonade.

Author

Faridah Amiratul

View all posts

View all posts


Iglobsys Technology beli Mason Games AS$1 juta, majukan permainan blockchain

KUALA LUMPUR: Mason Games Sdn. Bhd., studio pemaju permainan mudah alih hari ini mengumumkan dibeli oleh Iglobsys Technology Sdn. Bhd. dengan nilai AS$1 juta. Pembelian yang berlaku setahun selepas penubuhan Mason Games pada Julai 2021 adalah bagi menyokong pertumbuhannya dalam pelbagai bidang termasuk membangunkan projek permainan blockchain pertamanya. Ia juga merancang membuka pejabat pembangunan permainan di Ho Chi Minh City, Vietnam pada suku keempat 2022.

Daryl Lau, CEO dan Pengasas syarikat Mason Games berkata, mereka sangat teruja memulakan perjalanan dengan Iglobsys, sebuah rakan strategik yang akan membantu memecut pertumbuhan pasukan mereka yang baru berkembang.

“Iglobsys mempunyai pengalaman yang luas dalam teknologi dan jaringan perniagaan yang besar di seluruh Asia yang bermanfaat ketika kami berusaha meluaskan tapak pasaran dalam permainan mudah alih khususnya di Asia Tenggara. Kami berterima kasih dengan kepercayaan mereka terhadap kami,” katanya.

Sementara itu, Jackie Chong, Pengarah di Iglobsys Technology berkata, mereka gembira mempunyai Mason Games sebagai rakan yang dihargai.

“Kami yakin Mason Games adalah peluang keemasan kami untuk memasuki bidang perniagaan yang berhadapan terus dengan pengguna, khususnya dengan potensi mereka mengumpulkan pangkalan data pengguna yang luas dalam tempoh yang singkat dengan permainan mereka yang mengasyikkan,” katanya.

Seterusnya, Mason Games akan membangunkan projek permainan yang lebih mencabar, khususnya permainan santai dan strategi bagi kedua-dua Android dan iOS. Tumpuan baru ini memerlukan pelaburan bakat tambahan bagi mengukuhkan keupayaan teknikal pasukan kerana genre permainan rumit yang baharu memerlukan ujian dan tempoh pembangunan yang panjang sebelum sedia untuk dilancarkan.

“Kami berharap suatu hari nanti dapat membantu studio permainan lain menjalankan pembangunan permainan yang lebih rumit yang memberi pengalaman permainan yang menyeronokkan dan mengasyikkan bagi semua orang,” jelas Daryl.

Author

Taufik Asmady Abdul Aziz

View all posts

View all posts


Hannah berkecuali dalam kemelut Misbun-BAM

PUTRAJAYA: Menteri Belia dan Sukan, Hannah Yeoh enggan mencampuri konflik dalaman mana-mana persatuan sukan kebangsaan biarpun terdapat gesaan daripada peminat sukan tempatan.

Katanya dalam isu penamatan kontrak jurulatih perseorangan remaja kebangsaan, Datuk Misbun Sidek dengan Persatuan Badminton Malaysia (BAM), beliau menyerahkan kepada kedua-dua pihak menyelesaikan perkara itu kerana ia melihatkan kandungan kontrak yang tidak diketahui.

Semalam, Misbun meluahkan kekecewaan dengan cara kontrak beliau ditamatkan, malah menegaskan, dia sebenarnya dipecat bukan berundur dengan persetujuan bersama.

“Ini adalah isu kontrak antara Misbun dan BAM. Saya tidak tahu isi kontrak mereka dan apa yang telah dipersetujui sebelum ini, jadi isu ini seharusnya dikendalikan secara dalaman oleh BAM bersama jurulatih mereka.

“Ada pelbagai isu yang melibatkan badan persatuan sukan kebangsaan, setakat ini jika ada aduan, ia akan pergi terus ke peringkat PJS (Pesuruhjaya Sukan).

“Untuk kes sebegini, kalau ada aduan daripada pihak jurulatih ataupun pemain, kena ikut saluran seperti itu, tetapi ini lebih kepada pentadbiran dan kontrak beliau (Misbun) sebagai jurulatih.

“Apa-apa pun biar BAM menjawab dahulu isu yang diketengahkan oleh Misbun, dan saya percaya mereka dapat mengendalikan kes ini,” kata Hannah selepas majlis penyerahan Jalur Gemilang kepada kontinjen Malaysia ke Sukan Komanwel Remaja di Lobi Kementerian Belia dan Sukan, Putrajaya hari ini.

Dalam pada itu, Timbalan Presiden BAM, Datuk V Subramaniam yang merupakan Pengerusi Tindakan Jawatankuasa yang mengetuai siasatan bedah siasat kegagalan skuad Malaysia di Kejohanan Badminton Remaja Asia, Jogjakarta awal bulan ini enggan memberikan kenyataan balas berhubung dakwaan Misbun kelmarin, lapor Utusan.

“Saya tiada komen, minta maaf. Saya sudah menerangkannya tempohari dan kita sudah memberikan surat mengikut undang-undang.

“Kita hormat Misbun yang pernah menabur bakti kepada BAM, terpulang untuk dia untuk bercakap apa-apa,” jelasnya.

Author

Media Variasi

View all posts

View all posts


PRU15: GRS umum calon 13 kerusi Parlimen di Sabah, BN umum 11

KOTA KINABALU: Gabungan Rakyat Sabah (GRS) hari ini mengumumkan calonnya bagi 13 kerusi Parlimen di Sabah yang akan bertanding di negeri itu pada Pilihan Raya Umum Ke-15 (PRU15) manakala Barisan Nasional (BN) mengumumkan calon di 11 kerusi.

Pengerusi GRS Datuk Seri Hajiji Noor dan Pengerusi BN Sabah Datuk Seri Bung Moktar Radin mengumumkan perkara itu dalam majlis sama di sini hari ini, memperlihatkan tiada pertembungan berlaku antara dua rakan kerjasama dalam mentadbir kerajaan Sabah itu.

Hajiji dan Bung Moktar tidak mengumumkan calon kerusi Parlimen Beluran yang disandang Naib Presiden Bersatu, Datuk Seri Ronald Kiandee yang juga Menteri Pertanian dan Industri Makanan namun Bung Moktar ketika berucap berkata satu kerusi Parlimen masih dalam perbincangan tanpa menamakan kerusi itu.

Hajiji berkata, Presiden Parti Bersatu Sabah (PBS), Datuk Seri Dr Maximus Ongkili yang juga Menteri di Jabatan Perdana Menteri (Hal Ehwal Sabah dan Sarawak) bakal mempertahankan kerusi Parlimen Kota Marudu.

Beliau berkata Presiden Parti Solidariti Tanah Airku (STAR), Datuk Seri Dr Jeffrey Kitingan yang juga Timbalan Ketua Menteri mempertahankan Parlimen Keningau manakala Timbalan Menteri Dalam Negeri Kedua, Datuk Jonathan Yasin daripada Bersatu mempertahan Parlimen Ranau.

Pengumuman Hajiji itu menyaksikan GRS diwakili enam calon daripada Bersatu, PBS (4), STAR (2), Parti Maju Sabah (SAPP) (1) manakala Timbalan Menteri Kewangan Kedua Datuk Yamani Hafez Musa dari Bersatu tidak mempertahankan kerusi Parlimen Sipitang.

Sementara itu, Bung Moktar yang juga Timbalan Ketua Menteri mengumumkan mempertahankan Parlimen Kinabatangan dan Ahli Majlis Tertinggi UMNO Datuk Seri Abdul Rahman Dahlan kembali bertanding di Kota Belud yang dipegangnya selama dua penggal sebelum bertanding dan tewas di Sepanggar pada PRU14.

Dua Timbalan Menteri mempertahankan kerusi Parlimen masing-masing iaitu Timbalan Presiden Parti Bersatu Rakyat Sabah (PBRS), Datuk Arthur Joseph Kurup yang juga Timbalan Menteri Kerja Raya di Pensiangan manakala Timbalan Menteri Pendidikan Kedua Datuk Mohamad Alamin daripada UMNO di Kimanis.

Bung Moktar juga mengumumkan Timbalan Ketua UMNO Bahagian Semporna Abd Aziz Mohd Ibno akan bertanding mewakili BN pada Pilihan Raya Kecil Dewan Undangan Negeri (DUN) Bugaya yang diadakan serentak dengan PRU15.

Pengumuman Bung Moktar itu juga menyaksikan 10 calon BN adalah daripada UMNO, manakala satu calon daripada PBRS.

GRS dianggotai Bersatu, PBS, STAR, SAPP dan Pertubuhan Kebangsaan Sabah Bersatu (USNO)  menjalin kerjasama bersama BN dianggotai UMNO, MCA, MIC dan PBRS bagi mentadbir kerajaan Sabah.

Berikut merupakan senarai penuh calon GRS dan BN di Sabah pada PRU15:

P167 Kudat – Datuk Seri Ruddy Awah (GRS-Bersatu)

P168 Kota Marudu – Datuk Seri Dr Maximus Ongkili (GRS-PBS)

P169 Kota Belud – Datuk Seri Abdul Rahman Dahlan (BN-UMNO)

P170 Tuaran – Datuk Joniston Bangkuai (GRS-PBS)

P171 Sepanggar – Datuk Yakub Khan (BN-UMNO)

P172 Kota Kinabalu – Yee Tsai Yiew (GRS-PBS)

P173 Putatan – Datuk Shahelmey Yahya (BN-UMNO)

P174 Penampang – Kenny Chua Teck Ho (GRS-STAR)

P175 Papar – Datuk Armizan Mohd Ali (GRS-Bersatu)

P176 Kimanis – Datuk Mohamad Alamin (BN-UMNO)

P177 Beaufort – Datuk Siti Aminah Aching (BN-UMNO)

P178 Sipitang – Datuk Matbali Musah (GRS-Bersatu)

P179 Ranau – Datuk Jonathan Yassin (GRS-Bersatu)

P180 Keningau – Datuk Seri Dr Jeffrey Kitingan (GRS-STAR)

P181 Tenom – Jamawi Jaafar (BN-UMNO)

P182 Pensiangan – Datuk Arthur Joseph Kurup (BN-PBRS)

P183 Beluran – (belum diumumkan)

P184 Libaran – Suhaimi Nasir (BN-UMNO)

P185 Batu Sapi – Mohd Khairul Firdaus Akbar Khan (GRS-Bersatu)

P186 Sandakan – Lau Chi Kong (GRS-SAPP)

P187 Kinabatangan – Datuk Seri Bung Moktar Radin (BN-UMNO)

P188 Lahad Datu – Datin Maizatul Akmam Alawi (BN-UMNO)

P189 Semporna – Nixon Abdul Hadi (GRS-Bersatu)

P190 Tawau – Lo Su Fui (GRS-PBS)

P191 Kalabakan – Aslan Fadli Samsul Alang (BN-UMNO)

PRK DUN BUGAYA

N66 Bugaya – Abd Aziz Mohd Ibno (BN-UMNO)

– BERNAMA


Segerakan kes salah guna kuasa, rasuah, henti persepsi pendakwaan terpilih – MCW

KUALA LUMPUR: Pihak berwajib jangan berlengah lagi menyegerakan keseluruhan kes salah guna kuasa, rasuah dan militan tanpa pengaruh mengira latar belakang supaya persepsi terhadap pendakwaan terpilih terus dimatikan.

Ia berikutan, masih wujud persepsi itu yang menjadi satu serangan propaganda bertujuan memburukkan kepercayaan rakyat terhadap badan kehakiman negara.

Pemerhati Rasuah Malaysia (MCW) menyifatkan keputusan Mahkamah Persekutuan terhadap Datuk Seri Najib Razak, semalam sekali gus menolak keraguan dalam kalangan rakyat terhadap integriti agensi berkenaan.

Presidennya, Jais Abdul Karim, berkata beliau menghormati keputusan itu yang mengekalkan sabitan dan hukuman 12 tahun penjara serta denda RM210 juta terhadap Najib yang didapati bersalah menyeleweng dana RM42 juta milik SRC International Sdn Bhd.

Bagaimanapun, katanya, pihak MCW menggesa supaya kes berprofil tinggi lain yang membabitkan kepentingan awam juga diadili dengan sebaiknya.

“MCW yakin bahawa keputusan berkenaan (Mahkamah Persekutuan) tidak terkhilaf, tepat berdasarkan fakta yang diteliti secara profesional.”

“Tidak dipengaruhi oleh mana-mana pihak atau terkena panahan unsur-unsur politik tertentu yang boleh mencemarkan martabat badan kehakiman negara ini.

“Justeru, pihak berwajib perlu menyegerakan semua kes salah guna kuasa dan rasuah sama ada di peringkat siasatan atau pendakwaan tanpa mengira latar belakang supaya tidak wujud persepsi tindakan pendakwaan berpilih,” katanya dalam kenyataan hari ini.

Katanya, kepercayaan dan keyakinan rakyat terhadap sistem kehakiman dan pihak berwajib bermula dengan kecekapan menjalankan amanah dan pengadilan yang tidak berat sebelah.

MCW turut mengucapkan syabas kepada panel lima hakim yang dipengerusikan Ketua Hakim Negara, Tun Tengku Maimun Tuan Mat kerana tegas dalam keputusan terhadap mantan Perdana Menteri yang pernah berjasa kepada negara dan ia bukanlah sesuatu yang mudah.

Panel lima hakim dipengerusikan Ketua Hakim Negara sebulat suara membuat keputusan itu selepas mendapati pembelaan Najib sememangnya tidak konsisten dan gagal menimbulkan keraguan munasabah

Antara kes berprofil tinggi masih berlangsung, Lim Guan Eng yg juga Pengerusi DAP, membabitkan dua pertuduhan menyebabkan dua lot tanah bernilai RM208.8 juta milik Kerajaan Pulau Pinang dilupuskan kepada dua syarikat yang didakwa mempunyai kaitan dengan projek terowong dasar laut itu.

Dia didakwa melakukan kesalahan itu di Pejabat Tanah dan Galian Pulau Pinang, Tingkat 21, Komtar pada 17 Februari 2015 dan 22 Mac 2017.

Satu lagi kes berprofil tinggi negara, pertuduhan 12 lelaki warga tempatan yang mempunyai kaitan dengan kumpulan pengganas Harimau Pembebasan Tamil Eelam (LTTE), namun Peguam Negara, Tan Sri Tommy Thomas memutuskan menggugurkannya.

Keputusan itu dibuat selepas mendapati tiada prospek jelas untuk sabitan terhadap semua tertuduh dengan mana-mana 34 pertuduhan yang sedang dihadapi mereka.

Sementara itu, Ketua Pemuda UMNO, Datuk Dr Asyraf Wajdi Dusuki turut senada dengan Jais, yang menghormati keputusan Mahkamah Persekutuan, meskipun tetap rasa terkilan.

Beliau turut membandingkan pengalaman 22 bulan ketika Pakatan Harapan (PH) memerintah, menyaksikan sejumlah besar kes pemimpin begitu mudah digugurkan oleh Tommy.

“Rakyat tidak akan pernah lupa bagaimana sistem keadilan dirobek dan diperkotak-katik melalui amalan pendakwaan politik terpilih dan campur tangan jelas dalam sistem kehakiman seperti pengguguran kes rasuah banglo Guan Eng, jenayah fitnah Rafizi terhadap Tabung Haji, penglibatan ADUN DAP yang terlibat dalam pengganas LTTE, kes penipuan dan hasutan pemimpin PH yang telah didakwa, semuanya digugurkan walaupun mahkamah sudah mula bersidang,” katanya.

Tegasnya, selama ini ruang untuk Najib mempertahankan dirinya terutama usaha untuk mengemukakan bukti-bukti baharu dan penangguhan bagi membolehkan pasukan pembelanya yang baharu membuat persiapan dinafikan.

“Walaupun menghadapi pelbagai tekanan hebat sejak dari awal proses pendakwaan, beliau tidak pernah berganjak, malah tegas berkali-kali mahu membersihkan nama beliau di mahkamah tanpa sekalipun meminta untuk kesnya dibuang atau digugurkan.

“Beliau hanya konsisten meminta agar mendapat peluang dibicarakan secara adil (fair trial),” katanya.

Author

Tun Puteh Wanti

View all posts

View all posts


Pemain ping pong wanita negara tetap bangga

BIRMINGHAM: Skuad ping pong wanita negara kecewa gagal merangkul pingat emas namun mereka tetap boleh bangga dengan pencapaian mengatasi jangkaan pada temasya Sukan Komanwel Birmingham 2022, di sini.

Pemain kebangsaan, Ho Ying mengakui bahawa beliau tidak menyesal dengan kegagalan pasukan itu membuat kejutan menentang Singapura selepas tumbang 3-0 pada final  di Pusat Pameran Nasional, Dewan 3, di sini.

Malah, Ho Ying berkata mereka tidak pernah membayangkan mampu menaiki podium, apatah lagi membantu Malaysia meraih perak kedua negara dalam acara itu sejak edisi 2014 di Glasgow, Scotland.

“Sebelum berlepas ke Birmingham, sasaran kami adalah untuk memenangi gangsa beregu wanita, jadi kami jelas tidak menjangka untuk memenangi perak acara berpasukan hari ini.

“Walaupun kami tidak memenangi emas, kerana kami sudah tahu bahawa Singapura mempunyai pasukan yang sangat kuat, kami tetap berbangga kerana kami memenangi perak di Birmingham,” katanya kepada pemberita selepas perlawanan.

Pemain berusia 27 tahun itu turut mengucapkan terima kasih kepada Kementerian Belia dan Sukan, Majlis Sukan Negara (MSN), Institut Sukan Negara (ISN), Persatuan Pingpong Malaysia serta keluarga dan rakan-rakan atas sokongan padu mereka.

Ho Ying, yang memenangi gangsa bersama Karen Lyne pada edisi 2018 di Gold Coast, Australia, percaya bahawa pencapaian hari ini akan mendorongnya untuk melakukan yang lebih baik seterusnya dalam acara individu di sini. – BERNAMA


Altaf sasar muncul jam kiblat nombor satu

OLEH: FATTAH RAZZAQ

KUALA LUMPUR: Afeeya Group Sdn Bhd (Afeeya), pengeluar jam tangan Islamik jenama Altaf menyasarkan jualan sebanyak 5,000 unit sebulan sepanjang tahun ini.

Pengasasnya, Nor Sahrizan Mohd. Wazi berkata, jam digital kombinasi azan dan kiblat itu telah terjual sebanyak 30,000 unit selepas berada di pasaran sejak 2020.

Beliau berkata, pengeluaran produk itu sejajar dengan perkembangan teknologi terkini bagi memudahkan urusan harian umat Islam dalam beribadat.

“Jam Altaf bukan sekadar petunjuk waktu sahaja namun ianya memudahkan pengguna untuk menentukan arah kiblat dan waktu solat di mana Islam merupakan agama terbesar di rantau Asia Tenggara.

“Justeru sasaran untuk 5,000 unit jualan sebulan adalah satu angka yang realistik untuk dicapai Afeeya berdasarkan jualan 30,000 unit sejak berada di pasaran pada 2020,” katanya.

Nor Sahrizan, 26, berkata, selain ciri kombinasi azan dan kiblat, Altaf juga memiliki waktu solat secara global, penanda al-Quran, pilihan lokasi dan dilengkapi paparan cahaya lampu LED.

Beliau berkata, pihaknya turut merancang untuk mengeluarkan pelbagai produk Islamik dalam usaha mencapai sasaran akhir tahun ini untuk memperkukuhkan jenama Altaf sebagai jam kiblat nombor satu di Malaysia.

“Perancangan perlu dibuat kerana sempadan negara telah dibuka selepas fasa peralihan endemik sejak April lalu di mana orang ramai khususnya Umat Islam sudah bebas bergerak kesana-sini.

“Dengan adanya jam Altaf, ianya amat memudahkan pengguna Muslim untuk menentukan arah kiblat dan waktu solat walau dimanapun mereka berada,” katanya.

Nor Sahrizan memberitahu, idea tercetus mengeluarkan produk jam Islamik selepas beliau tamat pengajian dalam jurusan pengurusan polisi dan sekitaran sosial di Universiti Malaysia Terengganu pada tahun 2019.

Beliau mengambil keputusan untuk berniaga dengan bermula sebagai dropship produk-produk yang ada dalam pasaran dan pada masa sama turut mempelajari selok belok perniagaan lebih mendalam.

Pada masa sama katanya, beliau juga merupakan seorang yang aktif dalam aktiviti lasak seperti perkhemahan, mendaki gunung dan lain-lain lagi.

“Ketika melakukan aktiviti lasak, saya berpandukan telefon pintar untuk menentukan arah kiblat dan waktu solat fardu tetapi ianya hanya satu penyelesaian sementara.

“Ini kerana jika telefon tersebut kehabisan bateri atau tiada data internet di mana gajet itu sudah tidak dapat lagi berfungsi.

“Saya terfikir alangkah mudahnya kalau ada jam tangan yang boleh mengingatkan waktu solat fardu dan arah kiblat. Bermula dari situ saya cuba mencari jalan untuk merealisasikan idea jam kiblat ini,” katanya yang menggunakan modal awal sebanyak RM20,000 dan ketika itu kekurangan sumber manusia.

Nor Sahrizan menambah, beliau turut berdepan abaran yang dihadapi sejak pandemik COVID-19 melibatkan peningkatan kos dari segenap sudut, kos operasi dan pemasaran.

Sementara itu, orang ramai yang berminat untuk mengetahui lebih lanjut mengenai produk Altaf boleh melayari laman web https://altaf.com.my/ atau Instagram: Altafwatches atau Facebook: Altaf Watches.

Author

Media Variasi

View all posts

View all posts


Tiga jam jual dah ‘sold out’, orang Johor sanggup beratur panjang demi popia basah S.S. Ali

CYBERJAYA: Kebiasaannya jika mencari kedai atau gerai yang menjual makanan sedap, pasti ramai yang berfikir bahawa kedai yang enak adalah kedai yang dikunjungi ramai orang.

Mungkin bagi sebilangan pihak, pandangan sedemikian disifatkan ‘tidak masuk akal’ namun, perkara itu ternyata benar bagi sebuah gerai yang menjual popia basah di Johor.

Mana tidaknya, Popia S.S. Ali yang membuka jualan popia basah di Bazar Ramadan Kampung Melayu Majidee, Johor Bahru, laris dijual dalam masa tiga jam sahaja.

Perkara itu dilihat menerusi perkongsian video Johor Foodie yang memaparkan gerai Popia S.S. Ali sehingga tular di media sosial baru-baru ini.

Menjengah di ruangan komen, rata-rata peminat popia khususnya yang tinggal di Johor mengakui ‘jatuh cinta’ dengan popia basah S.S. Ali.

Malah, ada juga yang memuat naik foto memaparkan mereka sanggup beratur lama demi mendapatkan hidangan tersebut.

Dalam pada itu, ada juga warga net yang berkongsi menyatakan bahawa Popia SS Ali ini merupakan tradisi turun-temurun yang masih mengekalkan rasa sama.

Author

Diyana Rahip

View all posts

View all posts


Penduduk pangsapuri bina bangsal terima kecaman netizen

CYBERJAYA: Netizen menyelar tindakan seorang penduduk di sebuah pangsapuri yang membina sebuah bangsal di ruangan parkir untuk kegunaan peribadi.

Menerusi hantaran Facebook B40 Buat Perangai Apa Hari ini, gambar yang dikongsi itu menunjukkan bangsal tertutup itu agak luas sehingga boleh memuatkan dua buah kenderaan di dalamnya.

Malah, turut kelihatan di kiri dan kanan bangsal terbabit juga mempunyai bangsal terbuka.

Menjengah di ruangan komen, rata-rata ahli kumpulan Facebook itu mengecam tindakan pemilik bangsal yang menyalahgunakan kemudahan awam.

“Sebelum PBT robohkan. Boleh kurung owner dulu dalam sangkar tu, letak signboard Pameran Orangutan Malaya,” komen netizen.

“Macam reban ayam, elok tuan dia masuk sekali,” kongsi netizen.

“Orang yang duduk banglo pun park kereta bawah matahari, ini b40 level maulana,” selar netizen.

Sementara itu, warga net turut mempertikaikan bagaimana pemilik itu mendapat kelulusan untuk membina bangsal di kawasan tersebut.

“Biasa ada kabel dalam JMB dengan Majlis berani buat macam ini,” luah netizen.

Author

Nurul Ain Japri

View all posts

View all posts


MTPN iktiraf 92 tokoh pendidikan berakhlak mulia

PUTRAJAYA: Apabila kita membaca berita mengenai golongan pendidik yang didakwa kerana melakukan perkara tidak wajar, timbul rasa kecewa dan hilang hormat terhadap mereka.

Namun, bukan semua pendidik bersikap tidak jujur dalam memberi contoh tauladan kerana pastinya golongan yang berakhlak mulia itu masih wujud dan jumlahnya lebih ramai.

Baru-baru ini, Majlis Tindakan Pengguna Negara (MTPN) mengiktiraf 92 tokoh dari industri pendidikan yang telah berjasa kepada anak bangsa.

Pengiktirafan itu merupakan sebahagian inisiatif MPTN bagi mengalakkan lebih ramai lagi golongan pendidik menjalankan tugas dengan akhlak mulia.

Kesemua mereka diiktiraf di majlis Malaysia Influencial Educators (MIE) atau Pendidik Paling Berpengaruh Malaysia kali ketiga di Hotel Marriot Putrajaya.

Pengerusi MIE, Tiffany Tan Tian Yee berkata, pendidikan adalah asas manusia, asas negara dan asas kemanusiaan.

“Sumbangan golongan pendidik ini penting demi kemajuan pendidikan negara, dengan harapan bahawa kumpulan elit ini dapat memacukan lagi ekonomi negara.

“Selain itu, acara ini diharapkan boleh memberi peringatan bahawa pendidikan bukan sahaja mengajar melalui buku, tetapi yang lebih penting mendidik insan supaya lebih berakhlak mulia.

“Fokus tidak sepatutnya diberikan pada prestasi akademik sahaja, tetapi tumpuan turut perlu diberikan pada kemahiran berfikir serta keperibadian yang mulia, ” katanya kepada pemberita selepas menyampaikan sijil kepada 92 tokoh pendidik di hotel berkenaan.

Turut hadir, Ketua Penolong Setiausaha Bahagian Sumber Manusia Jabatan Perdana Menteri, Nik Adi Sukiman Nik Ahmad Fauzi, Penolong Setiausaha Kanan, Bahagian Perancangan Strategik Dan Hubungan Antarabangsa, wakil Kementerian Pendidikan Malaysia, Heizrul Ali, Ketua Penolong Pengarah Kanan, Bahagian Sumber Manusia, Kementerian Dalam Negeri), Noraffendy Abd Khalid dan Pengarah Negeri, Jabatan Pendaftaran Pertubuhan Malaysia Negeri Selangor, Nurul Azhar Husin.

Dalam pada itu, beliau turut berpendapat bahawa pendidik tidak seharusnya fokus kepada prestasi akademik murid semata sebaliknya, tumpuan juga perlu diberikan dalam aspek pemikiran kritikal dan keperibadian yang mulia.

“Pendidikan bukan semata-mata mengajar anak-anak murid, tetapi juga merangkumi aspek mendidik dan mengasuh seseorang.

“Pemupukan nilai-nilai mulia adalah intipati pendidikan insan,” katanya.

Sementara itu, Heizrul Ali berkata, cabaran pendidikan pada hari ini, tidaklah sama seperti di zaman persekolahan dahulu.

“Cabaran kepada guru dan pendidik sebelum ini lebih kepada memberikan pendidikan kepada anak murid, memastikan kerja- kerja sekolah yang diberikan dapat disiapkan, anak-anak murid cemerlang dalam peperiksaan, dan dapat membentuk disiplin dan sahsiah diri agar dapat menjadi insan yang dapat beri manfaat.

“Namun demikian, selain daripada cabaran pendidikan sedia ada, perubahan dunia pendidikan yang lebih drastik dan mencabar sejurus munculnya COVID-19 penghujung tahun 2019.

“Perubahan ini bukan sekadar perubahan kepada pendidikan semata-mata, tetapi ia mengubah lanskap dan aspek kehidupan manusia seluruh alam.

“Di antara cabaran pendidikan era baharu adalah pendidikan digital, akses kepada pendidikan pasca COVID-19 dan Global Citizenship Education.

“Pendidikan digital kini merupakan salah satu pemacu utama dalam perkembangan ekonomi negara. Penguasaan dalam kemahiran digital menjadi semakin penting di era revolusi industri 4.0, internet of things dan juga proses pengajaran dan pembelajaran yang berasaskan teknologi.

“Sehubungan itu, strategi-strategi bagi merapatkan jurang hendaklah sama-sama dirangka dan dilaksana oleh semua pihak yang terlibat. Kejayaan dalam memastikan pengurangan kadar jurang digital adalah penting bagi meningkatkan lagi kadar fasih digital dan sekaligus memupuk proses inovasi dalam masyarakat.

“Penekanan terhadap aspek pendidikan digital ini juga dilihat selaras dengan matlamat Sustainable Development Goals (SDG) ke-4 iaitu mendapat akses kepada pendidikan yang berkualiti dan juga matlamat ke-10 iaitu mengurangkan ketidaksamaan,” katanya.

Author

Tun Puteh Wanti

View all posts

View all posts


Jangan letak router WiFi dekat peranti elektronik lain

KUALA LUMPUR: Pengguna dinasihatkan untuk meletakkan router WiFi jauh daripada peranti elektronik lain seperti televisyen dan ketuhar gelombang mikro, untuk mengelakkan gangguan kepada capaian kualiti internet mereka.

Ketua Perkhidmatan Pelanggan TIME dotCOM Bhd Satesh Vasu berkata memandangkan WiFi dan kebanyakan peranti elektronik lain menggunakan teknologi frekuensi radio, maka pengeluaran isyarat yang banyak pada satu-satu masa menyebabkan peranti tidak dapat berhubung secara optimum.

“Radio frekuensi ini sama macam radio biasa, kita buka radio kita dapat signal transmission dari stesen television atau radio menerusi antena. Sama seperti teknologi walkie talkie, kadang-kadang isyarat tidak jelas, jadi kita laras frekuensi yang betul.

“Kebanyakan peranti yang kita pakai mengeluarkan radio frekuensi. Bila semua peranti ini mengeluarkan radio frekuensi, semua akan berlaga lalu membentuk interference dan bila terlalu banyak radio frekuensi, semua peranti tidak dapat berhubung dengan optimum, internet jadi perlahan,” katanya.

Beliau berkata demikian dalam program Internet dan Anda terbitan Bernama dengan topik ‘Kenapa Kelajuan Internet Anda Rendah’ di Facebook, malam semalam.

Selain itu, Satesh berkata jenis peranti yang digunakan untuk menyambung ke internet dengan router yang sesuai juga memainkan peranan penting supaya pengguna dapat menikmati kelajuan yang diinginkan setimpal dengan langganan mereka.

Beliau berkata kebiasaannya isyarat WiFi menggunakan frekuensi 2.4 gigahertz (GHz) atau 5GHz, namun sesetengah WiFi6e yang lebih baharu menggunakan frekuensi 6GHz.

“Biasanya peranti lama hanya menggunakan frekuensi 2.4GHz…tetapi menjadi masalah apabila banyak peranti lain yang pakai sekali gus akan jadi interference dan internet di peranti yang kita pakai jadi perlahan.

“Jadi kalau frekuensi 5GHz, sebab tidak banyak peranti yang pakai, ia akan lebih laju. Sebab itu kami galakkan bila pakai telefon pintar atau laptop untuk cuba menyambungkan dengan frekuensi 5GHz.

“Berkenaan WiFi ini kita kena faham apabila router ‘bercakap’ dengan peranti, ia tidak akan bercakap dengan semua peranti serentak tetapi ia akan bercakap dengan peranti satu per satu. Jadi kalau dalam rumah ada 50 peranti, kena bercakap satu-satu sehingga sampai kepada peranti yang kita ingin guna,” katanya.

Justeru, beliau turut menyarankan pengguna untuk menggunakan router yang berkualiti serta restart router WiFi masing-masing untuk mengurangkan masalah gangguan capaian internet pada masa akan datang. – BERNAMA


Mahkamah Tinggi benarkan permohonan tangguh bicara Bung Moktar, isteri

KUALA LUMPUR: Mahkamah Tinggi di sini hari ini membenarkan permohonan Ahli Parlimen Kinabatangan Datuk Seri Bung Moktar Radin dan isterinya Datin Seri Zizie Izette Abdul Samad untuk menangguhkan perbicaraan melibatkan pertuduhan rasuah RM2.8 juta berhubung pelaburan dalam unit amanah Public Mutual Berhad.

Penangguhan itu adalah sementara menunggu semakan berkenaan keputusan Mahkamah Sesyen yang mengarahkan Bung Moktar, 64 dan Zizie, 44, yang didakwa bersubahat dengan suaminya untuk membela diri atas tiga pertuduhan tersebut, didengar dan diputuskan.

Hakim Datuk Collin Sequerah membenarkan permohonan penangguhan selepas peguam M Athimulan dan Datuk K Kumaraendran yang mewakili pasangan itu memaklumkan bahawa pihaknya telah memfailkan notis usul untuk menyemak semula dan mengetepikan keputusan yang dibuat Hakim Mahkamah Sesyen pada 2 Sept lepas.

“Zizie telah memfailkan permohonan untuk semakan keputusan pada Isnin lalu dan hari ini ditetapkan untuk sebutan di hadapan Yang Arif Datuk Collin manakala Bung Moktar memfailkan permohonan yang sama dan Isnin (26 Sept) ini ditetapkan untuk sebutan di hadapan Pesuruhjaya Kehakiman Datuk Azhar Abd Hamid.

Bagaimanapun, pihak kami akan membuat permohonan rasmi bagi menyatukan kedua-dua semakan untuk didengar di hadapan seorang hakim sahaja,” kata Athimulan.

Sehubungan itu, Athimulan berkata pihaknya memohon agar perbicaraan di Mahkamah Sesyen ditangguhkan sehingga semakan di Mahkamah Tinggi diputuskan.

Timbalan Pendakwa Raya Datuk Faridz Gohim Abdullah berkata pihaknya akan memfailkan bantahan terhadap semakan itu selepas perintah untuk penyatuan semakan itu diperoleh daripada mahkamah, namun tidak membantah untuk penangguhan perbicaraan di Mahkamah Sesyen.

Bung Moktar dan Zizie Izette selaku pemohon memfailkan permohonan semakan secara berasingan Isnin lepas, antara lain memohon Mahkamah Tinggi memanggil dan memeriksa rekod prosiding perbicaraan di Mahkamah Sesyen yang mendengar dan memutuskan mereka membela diri terhadap pertuduhan rasuah dan bersubahat.

Dalam permohonan itu, kedua-duanya memohon perintah Mahkamah Tinggi membatalkan keputusan yang disampaikan Mahkamah Sesyen.

Kedua-dua pemohon berkata hakim yang mendengar perbicaraan terkhilaf dari segi undang-undang dan fakta apabila memutuskan pihak pendakwaan berjaya membuktikan pemohon menerima suapan daripada dua ejen pelaburan yang merupakan saksi utama dalam kes itu.

Sementara itu, di Mahkamah Sesyen, Hakim Rozina Ayob menetapkan perbicaraan bela diri ditetapkan pada satu tarikh lain yang akan dijadualkan kelak dan menetapkan Isnin ini untuk sebutan kes bagi pihak-pihak memaklumkan kepada mahkamah mengenai perkembangan permohonan semakan.

Hari ini, Bung Moktar dan Zizie Izette sepatutnya memberi keterangan secara bersumpah dari kandang saksi dengan pihak pendakwaan diberikan peluang untuk menyoal mereka semasa pemeriksaan balas.

Pada 2 Sept lalu, Rozina memerintahkan pasangan itu membela diri atas tiga pertuduhan rasuah selepas mendapati pihak pendakwaan berjaya membuktikan kes prima facie terhadap mereka.

Pada 3 Mei 2019, Bung Moktar didakwa atas dua pertuduhan menerima rasuah berjumlah RM2.2 juta dan RM262,500 sebagai dorongan mendapatkan kelulusan Felcra untuk membuat pelaburan RM150 juta dalam unit amanah Public Mutual.

Bung Moktar dituduh menerima rasuah daripada ejen Public Mutual, Madhi Abdul Hamid, menerusi Zizie Izette di Public Bank Cawangan Taman Melawati di sini antara 12.30 tengah hari dan 5 petang 12 Jun 2015.

Ahli Majlis Tertinggi UMNO itu juga didakwa menerima suapan wang tunai RM337,500 daripada perunding Unit Amanah, Norhaili Ahmad Mokhtar di bawah nama Zizie Izette atas sebab sama dan di tempat sama pada 19 Jun 2015 manakala Zizie Izette berdepan tiga pertuduhan bersubahat dengan suaminya berhubung perkara itu di tempat, tarikh dan masa yang sama. – BERNAMA


Persidangan Dewan Rakyat batal selaras pembubaran Parlimen

KUALA LUMPUR: Persidangan Dewan Rakyat bagi Mesyuarat Ketiga Penggal Kelima Parlimen Ke-14 yang sebelum ini dijadual bersidang selama 32 hari, dibatalkan selaras dengan pembubaran Parlimen.

Yang Dipertua Dewan Rakyat, Tan Sri Azhar Azizan Harun berkata, berikutan itu, Persidangan Kamar Khas, Mesyuarat Jawatankuasa Pilihan dan Mesyuarat Jawatankuasa Pilihan Khas, turut dibatalkan.

“Saya telah menerima Proklamasi Perisytiharan Pembubaran Parlimen Ke-14 berkuat kuasa hari ini (10 Okt) yang ditandatangani oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menjalankan kuasa yang diberikan kepada Baginda di bawah Perkara 55 (2) Perlembagaan Pesekutuan.

“Justeru urusan selanjutnya akan terletak kepada bidang kuasa pihak Suruhanjaya Pilihan Raya (SPR) untuk melaksanakan proses pilihan raya umum,” katanya dalam kenyataan hari ini.

Terdahulu, Perdana Menteri, Datuk Seri Ismail Sabri Yaakob dalam perutusan khas yang disiarkan menerusi siaran langsung stesen televisyen tempatan, mengumumkan pembubaran Parlimen dan menyatakan bahawa ia dilaksanakan bagi menoktahkan suara-suara yang selama ini meratib keabsahan kerajaan, kerajaan pintu belakang dan kerajaan tebuk atap.

Perdana Menteri berkata, dengan pembubaran itu, mandat akan dipulangkan kepada rakyat bagi negara menzahirkan kestabilan politik dan mewujudkan kerajaan teguh, stabil serta dihormati selepas Pilihan Raya Umum Ke-15 (PRU15).

Mesyuarat Ketiga Penggal Kelima Parlimen Ke-14 yang dijadual bersidang selama 32 hari, hanya sempat bersidang selama lima hari bermula 3 Oktober, dengan tumpuan kepada pembentangan Rang Undang-undang Perbekalan 2023 (Bajet 2023) yang dibentangkan Menteri Kewangan Tengku Datuk Seri Zafrul Tengku Abdul Aziz pada Jumaat lepas (7 Oktober). – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Kerajaan tidak nafikan hak rakyat Kelantan terima bantuan walaupun negeri pembangkang

TUMPAT: Kerajaan tidak menafikan hak rakyat di Kelantan walaupun ia adalah negeri pembangkang, kata Perdana Menteri, Datuk Seri Anwar Ibrahim.

Beliau berkata, biarpun terdapat perbezaan politik, namun rundingan dan perbincangan sentiasa dilakukan bagi memberi peruntukan terutama dalam soal keagamaan dan kebajikan.

“Rundingan yang baik antara kerajaan persekutuan dan kerajaan negeri sangat diperlukan untuk membantu rakyat.

“Apabila saya menjadi Perdana Menteri, saya tak mahu zalim, nafikan hak rakyat dan buat tuduhan palsu untuk sumbat orang dalam penjara, walaupun itu sudah saya lalui, jadi sekarang ini kena runding molek-molek apa yang boleh diselesaikan, kita selesaikan, jangan membebankan rakyat,” katanya.

Beliau berkata demikian semasa berucap pada Majlis Penyerahan Sumbangan Perdana Menteri bagi Projek Menyiapkan Masjid At-Taqwa Alor Pasir di sini, hari ini.

Pada majlis itu Perdana Menteri menyampaikan peruntukan RM7.76 juta untuk projek menyiapkan Masjid At-Takwa Alor Pasir.

Anwar berkata, Kelantan menjadi antara negeri menerima peruntukan paling besar dalam Belanjawan MADANI.

“Isu bekalan air dan banjir turut diutamakan kerana ia melibatkan rakyat, malah peruntukan sejumlah RM103,863,258 turut disalurkan kepada golongan imam, bilal, siak, guru takmir dan guru Kelas Agama dan Fardu Ain (KAFA) di negeri ini.

“Dalam Belanjawan MADANI, semua projek diteruskan antaranya tadahan air, naik taraf jalan Pak Badol ke Melor, pembinaan Jambatan Palekbang termasuk beberapa projek baharu Sungai Golok,” katanya.

Belliau berkata, selain itu keperluan peruntukan sekolah agama rakyat (SAR) yang pernah dihentikan pada 1999 akan dikaji semula tanpa memilih mana-mana kelompok dan biar sama rata kerana menurutnya institusi itu ada peranannya. – BERNAMA


Haaland lebih berbisa berbanding Salah di EPL, apa rahsianya?

Oleh: WAHYUDIN AL-BALINGI

IMPAK dicetuskan Erling Haaland cukup luar biasa sehingga jumlah jaringannya di Liga Perdana Inggeris (EPL) sudah melepasi Mohamed Salah. Apa rahsianya?

Haaland sememangnya telah menjadi pemain baharu Manchester City selepas dibawa masuk dari Borussia Dortmund dengan harga perpindahan yang mencecah €60 juta.

Daripada tujuh perlawanan yang telah berlalu, Haaland berjaya menjaringkan 11 gol dalam EPL. Ditambah tiga dalam Liga Juara-Juara, Haaland telah menghasilkan 14 gol daripada 10 perlawanan.

Rekod jaringan Haaland dalam EPL menjadikan dia mencatatkan rekod terpantas untuk mencapai 11 gol. Malah Haaland telah menjaringkan lebih banyak gol berbanding Salah tahun ini!

Salah yang selalunya berbisa bersama Liverpool malah terkial-kial dan hanya menjaringkan 10 gol sepanjang 2022. Hanya dua gol yang dihasilkan Salah dalam EPL musim ini.

Kehebatan Haaland membuatkan dia diramal melepasi rekod Salah 32 gol apabila menjadi penjaring terbanyak EPL 2017/2018. Jika ditanya apakah rahsia kehebatan Haaland setakat ini, Pep Guardiola selaku pengurus City dikatakan akan melantik pasukan perubatan.

Ini kerana pasukan perubatan mampu memberikan formula terbaik untuk mengekalkan keadaan fizikal pemain terutama Haaland yang mengalami banyak kecederaan musim lalu dan mampu tampil cergas.

“Semua orang memainkan peranan penting, tetapi apa yang selalu dikatakan kepada kelab bahawa jabatan paling penting dalam kakitangan kami ialah ahli fisioterapi. Mereka menjaga pemain dengan baik.

“Erling bergelut di Dortmund musim lalu akibat kecederaan dan dia datang ke sini musim panas lalu dengan sedikit masalah, kerana pembedahan kecil yang dia alami.

“Dia mula bekerja dengan ahli fisioterapi, Mario Pafundi dan kakitangan lain. Mereka sudah tentu kerana etika kerja Haaland, dia boleh bermain dengan kerap pada masa ini. Musim lalu tidak mungkin seperti ini.

“Apabila pemain boleh bermain dengan kerap, maka ia adalah terima kasih kepada khidmat ahli fisioterapi,” kata Guardiola dipetik dari Independent.

Author

Media Variasi

View all posts

View all posts


Bekas pemain bola sepak diberkas terlibat kes samun

PONTIAN: Seorang bekas pemain bola sepak tanah air diberkas polis selepas disyaki terlibat kes jenayah dalam kejadian di Benut, di sini, Isnin lalu.

Menurut sumber, suspek yang berusia 33 tahun itu pernah mewakili beberapa pasukan utama Liga Super diberkas selepas melakukan jenayah pecah rumah sehingga menyebabkan mangsa kerugian puluhan ribu ringgit.

Katanya, lelaki itu diberkas polis selepas kelibatnya dalam keadaan mencurigakan sebelum mendapati dia disyaki terbabit dengan kejadian pecah rumah.

“Suspek cuba bertindak agresif apabila polis cuba menahannya menyebabkan berlaku sedikit pergelutan kerana dia tidak mahu memberikan kerjasama.

“Hasil siasatan, suspek mengakui melakukan aktiviti pecah rumah sebelum dia bersama seorang lagi rakannya menunjukkan lokasi di mana hasil rompakan disimpan semalam (Rabu),” katanya.

Menurutnya, bekas pemain bola sepak itu bersama rakannya di tahan mengikut Seksyen 457 Kanun Keseksaan.

Sementara itu, Timbalan Ketua Polis Daerah Pontian, Deputi Superintendan Abdul Hamid Abd Rahman mengesahkan kejadian.

Berdasarkan rekod karier, bekas pemain bola sepak itu pernah beraksi bersama beberapa pasukan gergasi Liga Super di Selatan dan Utara tanah air.

Malah, dia juga pernah berkelana ke Liga Thailand selama dua tahun selain turut menjalani pemilihan bersama kelab berpengkalan di Jepun.

Kali terakhir dia beraksi bersama pasukan Liga Super adalah pada 2018 bersama kelab berpengkalan di utara tanah air sebelum bekas pemain itu dikatakan menukar haluan dengan bermain bersama skuad Liga M3. – KOSMO! ONLINE

Author

Media Variasi

View all posts

View all posts


CEO Melaka United nafi letak jawatan

MELAKA: Ketua Pegawai Eksekutif Kelab Bolasepak Melaka United (MUFC) Datuk Justin Lim hari ini menyatakan desas-desus mengenai peletakan jawatan beliau dalam kelab bola sepak itu adalah tidak benar.

Menafikan khabar angin itu, Lim berkata beliau kekal komited untuk terus menerajui pasukan berkenaan.

“Saya merupakan ahli perniagaan yang masih baru dalam industri bola sepak. Sudah pastinya saya tidak terlepas daripada pelbagai cabaran dan ini merupakan proses pembelajaran untuk saya membawa Melaka United ke tahap lebih baik.

“Saya beriltizam untuk menyelesaikan semua masalah dan tidak pernah lari daripada tugas saya,” katanya dalam kenyataan hari ini.

Lim mengakui pada mulanya berasa kecewa apabila wujud isu pegangan saham dalam MUFC, namun selepas perbincangan bersama pihak berkepentingan kata sepakat telah dicapai dan kini perkara itu dalam proses penyelesaian bersama.

Beliau berkata pencapaian skuad Sang Kancil itu sejak pengambilalihan kelab berkenaan pada tahun lepas juga boleh dibanggakan dan percaya pasukan itu mampu mencipta lebih banyak kejayaan dengan kerjasama semua pihak berkepentingan.

“MUFC menghargai sokongan serta kesabaran para peminat, penaja, kerajaan negeri Melaka, Persatuan Bola Sepak Melaka dan semua pihak berkepentingan. Ini adalah pemangkin semangat kepada kami untuk terus bergerak ke hadapan,” katanya. – BERNAMA


Lapan nelayan Indonesia ditahan ceroboh perairan negara

GEORGE TOWN: Agensi Penguatkuasaan Maritim Malaysia (APMM) Pulau Pinang menahan dua bot nelayan asing bersama lapan kru Indonesia yang menceroboh perairan negara untuk menangkap ikan di Pulau Kendi pada Isnin.

Pengarahnya, Kapten Maritim Abd Razak Mohamed berkata, APMM yang sedang menjalankan rondaan telah menahan bot terbabit masing-masing di kedudukan 28 dan 30 batu nautika barat daya Pulau Kendi pada 10.13 pagi.

“Hasil pemeriksaan mendapati bot pertama dikendalikan oleh empat kru termasuk tekong warga Indonesia bersama hasil perikanan sebanyak 400 kilogram (kg) melibatkan pelbagai jenis ikan.

“Manakala bot kedua juga dikendalikan empat kru warga Indonesia termasuk tekong dan hasil tangkapan ikan dianggarkan sebanyak 100 kg. Kesemua lapan lelaki berusia 13 hingga 20 tahun itu  gagal mengemukakan dokumen pengenalan diri dan perjalanan,” katanya dalam kenyataan hari ini.

Beliau berkata, kesemua mereka ditahan dan kes disiasat mengikut Seksyen 15 (1)(A) Akta Perikanan 1985 kerana menangkap ikan di dalam perairan perikanan Malaysia tanpa permit yang sah dan Seksyen 6 (1) (c) Akta Imigresen 1959/63 iaitu memasuki Malaysia tanpa memiliki pas yang sah. – BERNAMA


Bohong besar tuduh saya tidak lupus hutang Felda – Muhyiddin

PETALING JAYA: Tan Sri Muhyiddin Yassin menyifatkan tuduhan Perdana Menteri, Datuk Seri Anwar Ibrahim yang mendakwa beliau tidak melaksanakan pelupusan hutang peneroka Felda sebagai satu pembohongan besar.

Menurut bekas Perdana Menteri itu, pelupusan hutang peneroka Felda yang dilaksanakan ketika beliau mengetuai Kerajaan Persekutuan pernah disahkan sendiri Menteri di Jabatan Perdana Menteri dalam jawapan di Parlimen pada 23 Februari lalu di mana perkara itu dilaksanakan pada 2021.

Namun, katanya, memandangkan kekangan aliran tunai Felda, kerajaan Pakatan Harapan dan Barisan Nasional (PH-BN) tidak dapat melaksanakan pelupusan hutang peneroka itu secara berterusan.

“Susulan itu, bekas Pengerusi Felda, Tan Sri Idris Jusoh juga membuat kenyataan pada 24 Februari 2023 bahawa pelupusan hutang peneroka Felda berjumlah RM8.3 billion selesai dilaksanakan pada 2021.

“Saya bukan jenis manusia yang suka berbohong dan tidak mengotakan janji. Yang suka berbohong dan tidak menunaikan janji ialah Anwar Ibrahim. Dengan pembohongan yang terbaharu ini, semakin jelas Anwar Ibrahim bukanlah seorang yang layak untuk kekal menjadi Perdana Menteri,” katanya seperti dilapor Utusan.

Semalam, Anwar sewaktu Hari Peneroka semalam mendakwa langkah melupuskan hutang peneroka tidak dibuat oleh Kerajaan Perikatan Nasional (PN) sebelum ini dan perkara itu berterusan sehingga beliau mengambil alih kerajaan.

“Dan baru-baru ini, tiga tahun berdegar-degar, mereka bicara nak jaga orang Melayu, nak jaga Islam. Tetapi, hutang pun tak dilupuskan sehingga kita ambil alih baru-baru ini.

“Ya, memang diumumkan. Saya tengok fail, berapa keperluan, RM8.3 bilion. Mana kelulusan? Tidak ada. Tapi dah umum, saya check fail, kebetulan saya Menteri Kewangan, bila nak luluskan? Belum!,” kata Anwar.

Pada 2021, Muhyiddin ketika itu sebagai Perdana Menteri mengumumkan bahawa kerajaan bersetuju melupuskan sebahagian pinjaman peneroka Felda berjumlah RM8.3 bilion secara bersyarat.

Persetujuan itu mengambil kira isu hutang peneroka yang disifatkan harus diperbetulkan terlebih dahulu untuk memudahcarakan proses penjanaan semula atau restart Felda.

Authors

Media Variasi

View all posts

Diyana Rahip

View all posts

View all posts

View all posts